title: Piccadilly Circus

text: Piccadilly Circukselta pääsee kätevästi liikkumaan eri puolille Lontoota.


title: Aniliini

text: Aniliini (, ’sininen’, 'indigo') on yksinkertainen aromaattinen yhdiste, jonka kemiallinen kaava on CHN ja rakennekaava CHNH. Aniliinia käytetään 4,4'-metyleenidianiliinin, polyuretaanin, tekokuitujen, väriaineiden ja lääkkeiden valmistuksessa sekä vulkanoinnin kiihdytinaineena kumituotteiden valmistuksessa. Yhdisteestä käytetään myös nimiä "bentseeniamiini", "aminobentseeni" ja "fenyyliamiini".


title: Aniliini

text: Aniliini on normaaliolosuhteissa olomuodoltaan väritön öljymäinen neste, jolla on tunnusomainen haju. Aniliini muuttuu ruskeaksi ilman tai valon vaikutuksesta. Sen moolimassa on 93,1 g/mol, sulamispiste −6 °C, kiehumispiste 184 °C, suhteellinen tiheys 1,02 g/cm (vesi = 1,0 g/cm), liukoisuus veteen 20 °C:n lämpötilassa 3,4 g/100 ml, taitekerroin 1,586 n, leimahduspiste 70 °C c.c., itsesyttymislämpötila 615 °C ja CAS-numero 62-53-3.


title: Aniliini

text: Otto Unverdorben havaitsi ensimmäisen kerran aniliinin vuonna 1826 indigon uuttamisen yhteydessä. Friedlib Runge huomasi, että aniliinia esiintyy myös kivihiilitervassa. Kivihiiliterva oli ollut ei-toivottu sivutuote valokaasun valmistuksessa, mutta nyt sitä voitaisiin hyödyntää tekstiiliteollisuudessa. Tärkeän askeleen otti August von Hofmann yhdeksän vuotta myöhemmin onnistuessaan erottamaan aniliinia kivihiilestä.


title: Aniliini

text: Anilismi on aniliinin aiheuttama myrkytystila.


title: Soho

text: Soho on alue Lontoon West Endissä City of Westminsterissä. Sen aluetta reunustavat Oxford Street pohjoisessa, Regent Street lännessä, Piccadilly Circus etelässä ja Charing Cross Road idässä. Sohosta länteen sijaitsee Mayfair, pohjoispuolella Fitzrovia ja etelässä Leicester Square sekä Chinatown.


title: Soho

text: Soho on monien baarien, pubien, klubien ja ravintoloiden sijaintipaikka. Soho on lähellä Lontoon teatterialuetta ja kaikenlaisen independent-filmi- ja videotuotannon keskus. Sillä on myös maine Lontoon seksipalvelujen keskuksena.


title: West End

text: West End on alue Lontoossa, Cityn länsipuolella. Siellä sijaitsee useita kaupungin nähtävyyksistä, yrityksistä ja hallintorakennuksista. Virallisesti se on osa Westminsterin kaupunginosaa. West Endissä sijaitsevat myös useimmat kaupungin teatterit, ja alueen nimi on näin muodostunut synonyymiksi Lontoon teatterimaailmalle. West End mainitaan usein myös Euroopan merkittävimpänä teatterikeskittymänä, eräänlaisena Euroopan teatterin ”pääpaikkana” samaan tyyliin kuin Broadway Yhdysvalloissa.


title: West End

text: Perinteisesti West End määritellään rajoittuvaksi The Strandiin etelässä, Oxford Streetiin pohjoisessa, Regent Streetiin lännessä ja Kingswayhin idässä, vaikka joskus myös The South Bank luetaan siihen. Myös erillinen Knightsbridge voidaan lukea West Endiin. Joskus West Endiksi nimitetään koko Keski-Lontoota.


title: London Aquarium

text: London Aquarium on vuonna 1997 avattu akvaario Lontoossa. Se sijaitsee Lambethissa vanhalla County Hallilla Thamesin etelärannalla Westminster Bridgen ja London Eyen lähellä vastapäätä Westminsterin palatsia.


title: London Aquarium

text: Akvaariossa on näytteillä yli 350 lajia ja 50 allasta, joissa on yhteensä 2,5 miljoonaa litraa vettä. Suurin akvaario on Tyynenmeren tankki, jossa on yli miljoona litraa vettä ja jopa kolmimetrisiä kaloja.


title: Lupana

text: Lupana eli Ljuban () on pieni, runsaan 4000 asukkaan radanvarsikaupunki Tusinan piirissä Leningradin alueella. Kaupunki sijaitsee Olhavajokeen laskevan Tigodajoen varrella 85 kilometriä Pietarista kaakkoon.


title: Lupana

text: Historiallisissa teoksissa Lupana mainitaan ensimmäisen kerran 1500-luvulla. Kaupungiksi se tuli 3. kesäkuuta 1917.


title: Lupana

text: Kaupungin keskustassa sijaitsee tärkeä Pietari–Moskova-rautatien asema (Ljuban), jossa monet Pietarin lähiliikenteen junat pysähtyvät. Osa lähijunista liikennöi ainoastaan Pietarin kaakkoisosiin Obuhovon risteysasemalle (liityntä Pietarin metroon) asti, Tšudovoon, Malaja Višeraan tai Novgorodiin.


title: Lupana

text: Pietarista Moskovaan johtava M10-valtatie (osa eurooppatie E105:tä) kulkee kaupungin läpi. Sitä seuraten Pietariin on 87 kilometrin ja Novgorodin alueen Tšudovoon 34 kilometriä. Moskovaan on lähes 600 kilometriä. Pietariin on runsaasti linja-autoyhteyksiä. Myös Lugasta Lupanan kautta Namkkuun (Mga) johtava P41 kantatie on kaupungille merkittävä maantie.


title: Lupana

text: Kaupungissa on ortodoksinen Pyhien apostolien Pietarin ja Paavalin kirkko.


title: Shinano

text: Shinano () oli keisarillisen Japanin laivaston lentotukialus toisessa maailmansodassa. Sen rakentaminen aloitettiin alun perin kolmantena Yamato-luokan taistelulaivana, mutta Midwayn taistelussa kärsittyjen tappioiden takia japanilaiset ryhtyivät muuttamaan sitä aikansa suurimmaksi lentotukialukseksi. Aluksen status maailman suurimpana lentotukialuksena säilyi aina vuoteen 1955 saakka, jolloin "USS Forrestal" laskettiin vesille.


title: Shinano

text: Alus upposi 29. marraskuuta 1944 saatuaan neljä osumaa Yhdysvaltain laivaston Balao-luokan sukellusvene "USS Archerfishin" (komentajana Joseph F. Enright) laukaisemista torpedoista.


title: Shinano

text: Aluksen rakennustyöt keskeytettiin kesäkuussa 1942, jolloin aloitettiin muutostyöt lentotukialukseksi. Alus laskettiin vesille 5. lokakuuta 1944 täyttämällä telakka-allas vedellä, jolloin se törmäsi altaan reunaan. Törmäyksessä vahingoittui aluksen keulan hydrofoni, joka korjattiin varustamisen ja viimeistelyn aikana.


title: Shinano

text: Yhdysvaltain maavoimien B-29 Superfortress kuvasi 1. marraskuuta 1944 Yokosukan sataman suulla ankkurissa olleen aluksen. Yhdysvaltain havaittua aluksen, se päätettiin siirtää töiden jatkamiseksi Kureen. Alus oli koeajossa Kisarazunlahdella 11. marraskuuta. Alus otettiin palvelukseen 19. marraskuuta Yokosukassa, jolloin sen ensimmäiseksi päälliköksi tuli Abe Toshio.


title: Shinano

text: Alus lähti 28. marraskuuta Kureen kuljettaen kuutta Shinyo-itsemurhavenettä, 50 Ohka-rakettipommia sekä kamikaze-yksikön henkilöstöä. Aluksen suojana oli 17. hävittäjäviirikkö, johon kuuluivat "Isokaze", "Yukikaze" ja "Hamakaze".


title: Shinano

text: Alus oli ollut vesillä vain muutamia tunteja, kun "USS Archerfishin" miehistö huomasi sen. Sukellusveneen miehistö menetti kontaktin lentotukialukseen kymmeneksi tunniksi, jonka jälkeen he löysivät laivan uudestaan Omaezakin majakan edustalla. Tällöin sukellusvene laukaisi kuusi torpedoa, joista kaksi meni ohitse. "Shinano" upposi kello 11.00 29. marraskuuta, vieden useita miehistönjäseniä mukanaan. Suunnittelijat olivat lisänneet "Shinanon" runkoon metallisia ”rakkuloita” vesirajan alapuolelle. Tarkoituksena oli, että torpedot räjähtäisivät niihin, ja vahinko itse laivan rungolle olisi minimaalinen. Kuitenkaan tämä suunnitelma ei toiminut, ja alus upposi.


title: Ken Tyrrell

text: Ken Tyrrell (3. toukokuuta 1924 – 25. elokuuta 2001) oli kilpa-autoilija ja Formula 1 -talli Tyrrell Racingin perustaja.


title: Ken Tyrrell

text: Hän aloitti uransa vuonna 1951 kilpa-autoilun parissa kilpailemalla Formula 3 -sarjassa. Toimiessaan Formula Junior -sarjassa Tyrrell löysi 1960-luvulla muun muassa Jackie Stewartin. Vuonna 1969 Tyrrell saavutti unelmansa perustamalla nimeään kantavan tallin Formula 1 -sarjaan moottorivalmistaja Fordin ja pääsponsori Elfin avustuksella. Ken Tyrrell siirtyi eläkkeelle kesken kauden 1998. Talli myytiin Craig Pollockille ja British American Tobacco -yhtiölle ja se nimettiin British American Racingiksi (BAR).


title: Virhe

text: Termillä virhe on monta merkitystä tieteenalasta ja asiayhteydestä riippuen.


title: Byron Nelson

text: John Byron Nelson, Jr. (4. helmikuuta 1912 Waxahachie, Texas – 26. syyskuuta 2006) oli yksi kaikkien aikojen menestyneimmistä golf-ammattilaisista. Ammattilaisuransa hän aloitti vuonna 1932. Byron voitti urallaan lukuisia turnauksia, mutta ehkäpä parhaiten hänet muistetaan kaudesta 1945, jolloin hän voitti 18 turnausta, joista 11 peräkkäin. Toinen merkittävä Byronin saavutus oli vuosien 1944–1945 aikana hänen pelaamansa 54 turnausta, joista hän voitti kaikkiaan 31. Byron lopetti uransa jo 34-vuotiaana viettääkseen enemmän aikaa Texasin karjafarmillaan.


title: Byron Nelson

text: Byron tunnettiin lempinimellä "Lord Byron", joka juontuu hänen tyylikkäästä swingistään ja hienostuneista tavoistaan. Hän kuoli 94-vuotiaana 26. syyskuuta 2006, kodissaan Texasissa. PGA-tuorilla pelataan vuotuisesti Texasissa kilpailu, joka on kantanut Byron Nelsonin nimeä vuodesta 1968 lähtien. Miesten Major-turnausten voitot ovat tummennettuina.


title: Capitolium

text: Capitolium tai mons Capitolinus () on kuuluisin ja korkein Rooman alkuperäisistä seitsemästä kukkulasta. Capitoliumilla sijaitsi Rooman valtakunnan tärkein temppeli – Juppiterille, Junolle ja Minervalle pyhitetty Juppiter Optimus Maximuksen temppeli. Hengellisen keskuksen läheisyydessä sijaitsi poliittisen elämän näyttämö – Forum Romanum.


title: Capitolium

text: Kukkulalla on kaksi huippua: linnoitettu pohjoinen osa oli antiikin aikana nimeltään Arx, eteläosassa puolestaan oli jyrkkä Tarpeian kallio, jota käytettiin teloituksissa. Huippujen välissä sijaitsi matalampi laakso, joka toimi turvapaikkana. Kukkulan Forumin puoleisella reunalla sijaitsi 1. vuosisadalla eaa. rakennettu Tabularium, jossa oli Rooman valtionarkisto.


title: Capitolium

text: Keskiajalla Capitolium oli Rooman siviilihallinnon keskus. 1500-luvulla kukkula koki perusteellisen muutoksen, kun Michelangelo suunnitteli Piazza del Campidoglion ja sitä ympäröivät palatsit Palazzo dei Conservatori, Palazzo Senatorio ja Palazzo Nuovo. Nykyään nämä muodostavat yhdessä Capitoliumin museot. Piazzan keskellä on kopio antiikkisesta Marcus Aureliuksen ratsastajapatsaasta. Alkuperäiskappale on sijoitettu viereiseen museoon.


title: Capitolium

text: Antiikin aikaisen Arxin alueella sijaitsevat nykyään Santa Maria in Aracoeli -kirkko sekä .


title: Salainen oppi

text: Salainen oppi () on H. P. Blavatskyn vuonna 1888 julkaistu teosofinen pääteos, joka käsittelee kosmista, planetaarista ja ihmisen kehitystä sekä tiedettä, uskontoa ja mytologiaa. Kirjassa esitellään teosofinen `oppi´, joka pyrkii selittämään useita hindulaisuuden, buddhalaisuuden, gnostilaisuuden, Raamatun, egyptologian ja aikakauden (1800-luvun lopun) tieteellisen tutkimuksen aineksista uudella tavalla.


title: Salainen oppi

text: Salainen oppi pohjautuu Blavatskyn mukaan ikivanhaan, mystiseen Dzyanin kirjaan, jota on säilytetty Pohjois-Tiibetin Shambhalan salaisessa maanalaisessa kirjastossa. Salaisessa opissa on käytetty myös yli 1200 muuta lähdettä. Kirja julkaistiin alun perin englanninkielisenä ja kaksiosaisena. Ensimmäinen osa tuli painosta 20. lokakuuta 1888, ja toinen osa julkaistiin joko joulukuun lopussa 1888 tai tammikuussa 1889. Salaisen opin tarkoituksena oli selventää ja täydentää "Hunnuttomassa Isiksessä" esitettyjä asioita. Blavatskyn heikon terveyden ja muiden töiden vuoksi kirjan julkaisu viivästyi useaan otteeseen. Alun perin ensimmäisten osien piti ilmestyä jo vuonna 1884.


title: Salainen oppi

text: Kun Salainen oppi ilmestyi Lontoossa, sitä ei otettu vastaan samalla innolla ja uteliaisuudella kuin kymmenen vuotta aiemmin julkaistu "Hunnuton Isis" New Yorkissa. Syynä tähän oli 1885 ilmestynyt Psyykkisen Seuran raportti, jonka mukaan Blavatsky oli huijari. Jotkut lehdet kirjoittivat kiittäviä arvosteluja, mutta useimmat vaikenivat, eikä oppinut maailma tahtonut tietää mitään Salaisesta opista. Vuonna 1986 Psyykkinen Seura perui syytöksensä ja julkaisi lehdessään julkisen anteeksipyynnön.


title: Salainen oppi

text: Blavatskyn mukaan kirjan tiedot olivat peräisin "mestareilta" tai "veljiltä", joita Intiassa kutsuttiin mahatmoiksi ja länsimaissa adepteiksi. Mestarien keskuspaikka sijaitsi Himalajan takana, ja yhden näistä mestareista - Moryan - Blavatsky väitti lapsuudessa nähneensä usein astraalihahmossa ja tavanneensa henkilökohtaisesti Lontoossa. Blavatskyn mukaan mestarit välittivät tiedot hänelle muun muassa eräänlaisina astraalivalossa näkyvinä kuvina. Mestarien kirjeitä saivat myös useat muut Teosofisen Seuran jäsenet. Blavatsky kirjoitti A. P. Sinnettille 3. maaliskuuta 1886:


title: Salainen oppi

text: Blavatsky sai myös toimituksellista ja oppinutta apua lukuisilta lähimmiltä avustajiltaan ja ystäviltään, kuten G. R. S. Mead, Bertram Keightley, Archibald Keightley ja William Quan Judge. Keväällä 1884 Judge poikkesi Pariisissa auttamassa Blavatskya Salaisen opin kirjoittamisessa.


title: Salainen oppi

text:
Syksyllä 1885 Blavatsky oli siirtynyt Würzburgiin Saksaan, kreivitär Wachtmeisterin luokse. Tuolloin Blavatskyn terveys oli heikentynyt, mutta hän jatkoi Salaisen opin kirjoittamista. Tuolloin Blavatskyn tavoitteena oli hänen mukaansa ""ottaa Isiksestä vain tosiasiat jättäen pois kaiken mikä on tieteellisten tutkielmien muodossa sekä hyökkäykset kristinuskoa ja tiedettä kohtaan – lyhyesti, kaiken hyödyttömän ja kaiken, mikä on menettänyt merkityksensä. Jää vain myytit, symbolit ja dogmit, joita selitetään esoteerisesta näkökulmasta.""
Kirjeessään A.P. Sinnettille 6. tammikuuta 1886 Blavatsky sanoi:


title: Salainen oppi

text: Keväällä 1886 Blavatsky päätti muuttaa Oostendeen. Hän lähti Würzburgista 10. toukokuuta seuranaan neiti E. Kislingbury. Oostendessa Blavatsky teki 14 tunnin työpäiviä kirjan parissa. Syyskuussa 1886 hän lähetti Salaisen Opin ensimmäisen osan käsikirjoituksen Adyariin Intiaan, T. Subba Row'n ja H. S. Olcottin tarkastettavaksi. Vuoden 1887 maaliskuun viimeisen viikon tienoilla Blavatsky oli vakavasti sairaana. Hänellä oli munuaistulehdus, joka aiheutti tuntikausien tajuttomuuden kerrallaan. Vaikka Blavatskyn uskottiin jo kuolevan, hän kuitenkin parantui ja jatkoi jälleen Salaisen opin kirjoittamista.


title: Salainen oppi

text: 1. toukokuuta 1887 Blavatsky muutti Lontooseen, jossa Bertram Keightley ja tohtori Archibald Keightley ryhtyivät oikolukemaan, korjaamaan ja järjestelemään tekstiä. Samalla teos päätettiin jakaa neljään osaan, jotka jakautuisivat edelleen kolmeen kirjaan: 1) säkeistöt ja kommentaarit, 2) symboliikka ja 3) tiede. Sarja päätettiin aloittaa kosmoksen kehityksellä, siirtyä siitä ihmisen kehitykseen, sitten historialliseen osaan ja lopulta käytännön okkultismiiin, josta tulisi mahdollisesti sarjan neljäs osa.


title: Salainen oppi

text: Viimeisimmät tutkimukset osoittavat, että suomeksi julkaistu Salainen oppi III osa on H. P. Blavatskyn tarkoittama Salainen oppi III osa, joka koottiin hänen jäämistöstään. III osaan kuuluvat myös Esoteeriset ohjeet ja osia Henk J. Spierenburgin toimittamasta kirjasta H. P. Blavatskyn opetukset sisäiselle ryhmälle. Näin ovat päätelleet mm. Boris de Zirkoff ja Henk J. Spierenburg. Katso alla.


title: Salainen oppi

text: Salaisen Opin ensimmäisessä osassa Blavatsky käsittelee universumin ja maapallon syntyä.


title: Salainen oppi

text:
Toisessa osassa Blavatsky pyrkii todistamaan mm. että kaikilla vanhoilla uskonnoilla ja mytologioilla on yhteinen alkuperä, ja jokaisesta niistä voidaan löytää - osin muuntuneina, osin tarkoituksella kätkettyinä - samat käsitykset todellisuuden rakenteesta ja ihmiskunnan kehityksestä.
Maailmassa tulee olemaan seitsemän perättäistä juurirotua, joista jokainen jakautuu seitsemään alarotuun. Tällä hetkellä elämme viidennen juurirodun viidennessä alarodussa. Ensimmäinen ja toinen juurirotu olivat eteerisiä. Kolmannen juurirodun aikana ihmisestä tuli täysin fyysinen, ja ihmiskunta jakaantui kahteen sukupuoleen. Neljäs juurirotu eli sillä mantereella, jonka viimeistä saarta myöhemmin kutsuttiin Atlantikseksi. Tämän juurirodun aikaan Maapallo oli henkisen kiertokautensa aineellisimmassa osassa, ja siksi sen ajan ihmiset olivat suurempikokoisia (jättiläisiä) aivan kuten eläimetkin. Atlantis ja Lemuria olivat laajoja mantereita tai useista saarista koostuneita alueita, jotka nyt ovat uponneet mereen. Samalla tavalla jokainen juurirotu hävitetään aikanaan luonnonmullistuksissa.


title: Salainen oppi

text: Salaisen opin mukaan maailmassa on kautta aikojen ollut ns. vihittyjä, jotka ovat säilyttäneet nämä tiedot sukupolvelta toiselle, sekä kyvyn tulkita uskonnollisia tekstejä joihin esoteerinen tieto on sisällytetty vertauskuvien muodossa.


title: Salainen oppi

text:
SALAINEN OPPI II OSA, I ja II nide, yht. 860 sivua
Teosofisen Seuran, Kalevala-loosin ja Lahden Minerva-loosin yhteiskustannuksena on nyt ilmestynyt v. 2015 Pirkko Carpelanin uusi käännös Blavatksyn Salaisen Opin II osasta.


title: Salainen oppi

text: Blavatsky tahtoi julkaista Salaisesta opista myös kolmannen ja neljännen osan. Blavatskyn kuoleman jälkeen Annie Besant julkaisi kirjasta kiistellyn kolmannen osan.


title: Salainen oppi

text:
Salainen oppi III osa, luvut 1-51, on ilmestynyt vuonna 2015 Teosofinen Seura ry:n kustantamana, suomennos Pirkko Carpelan. Loppuaineisto: H. P. Blavatsky, Esoteeriset ohjeet, Lahden Minerva, 1998, suom. Pirkko Carpelan;
ja osia kirjasta Henk J. Spierenburg, toim., H. P. Blavatskyn opetukset sisäiselle ryhmälle, Lahden Minerva, 1999, suom. Pirkko Carpelan.


title: Salainen oppi

text: Viimeisimmät tutkimukset osoittavat, että kyseessä on H. P. Blavatskyn tarkoittama Salainen oppi III osa, joka koottiin hänen jäämistöstään. Näin ovat päätelleet mm. Boris de Zirkoff ja Henk J. Spierenburg.Salaisessa opissa Blavatsky tyrmäsi niin materialististen tiedemiesten kuin luomisoppiin uskovien hengenmiestenkin näkemykset, vaikka pitikin joidenkin tutkijoiden näkemyksiä suunnilleen oikeaan osuneina. 1800-luvun lopulla darwinismista tuli suosituin lajien syntyä koskeva teoria, mutta Blavatsky arvosteli sitä etenkin siksi, että se ei selittänyt elämän alkuperäistä syntyä. Ihmisen iän Blavatsky ajoitti huomattavasti kauemmas kuin sen ajan oppineet. Fyysisenä lajina hän sanoi ihmisen ilmestyneen n. 18 miljoonaa vuotta sitten, olleen kaksineuvoinen ja lisääntyneen munimalla. Edeltävillä kausilla eli varhaisimpiin juurirotuihin kuuluneilla ihmisillä oli eetteriruumis. Blavatsky esitti, että nykyiset ihmisapinat polveutuvat kolmannen juurirodun aikaisista ihmisistä. Blavatskyn mukaan todelliset tiedot maapallon sekä eläin- ja ihmiskunnan kehityksestä ja iästä on mainittu intialaisissa Puranoissa, sekä etenkin "Tirukkanda Pantshanga" -kalenterissa. Tiede ei ole kyennyt vahvistamaan Blavatskyn väitteitä. Nykykäsityksen mukaan myös ihmiset ovat osa eläinten evoluutiota. Ihmisapinoiden alkuperänä ei myöskään pidetä ihmisten syntistä sekaantumista johonkin eläimeen.


title: Michael Kamen

text: Michael Kamen (15. huhtikuuta 1948 New York, Yhdysvallat – 18. marraskuuta 2003 Lontoo, Englanti) oli yhdysvaltalainen Grammy-palkittu säveltäjä, kapellimestari, sovittaja ja lauluntekijä, joka oli tunnettu erityisesti tuotteliaana elokuvamusiikin tuottajana ja tulkitsijana. Hän sävelsi alkuperäismusiikin muun muassa minisarjaan "Taistelutoverit".


title: Michael Kamen

text: Michael Kamen toimi myös San Franciscon sinfoniaorkesterin kapellimestarina Metallican kanssa järjestetyssä yhteiskonsertissa, joka taltioitiin myös Metallican albumiksi nimeltään "S&M".


title: Michael Kamen

text: Michael Kamenilla diagnosoitiin MS-tauti vuonna 1997. Hän menehtyi sydänkohtaukseen vuonna 2003. Kamenin perheeseen kuuluivat vaimo Sandra Keenan-Kamen sekä kaksi tytärtä, Sasha ja Zoe.


title: Tour de France Soundtracks

text: Tour de France Soundtracks on Kraftwerkin albumi, joka julkaistiin 2003. Albumin julkaisu oli alun perin ajoitettu Tour de Francen 100-vuotispäivälle. Albumi muistuttaa kansitaiteeltaan yhtyeen vuonna 1983 julkaistua "Tour de France" -singleä, ja se sisältää myös uudistetun version kyseisestä kappaleesta.


title: Tour de France Soundtracks

text: Kraftwerkin tavallisesta kaavasta poiketen albumista ei tehty erikseen saksan- ja englanninkielisiä versioita. Albumin sanoitukset ovat ranskaa, saksankielisiä "Vitamin" ja "Elektro-Kardiogramm" -kappaleita lukuun ottamatta.


title: Tour de France Soundtracks

text: Vuoden 2009 remasteroidussa levykokoelmassa "The Catalogue" albumin nimi on lyhennetysti Tour de France.


title: Trans-Europa Express

text: Trans-Europa Express () on Kraftwerkin albumi, joka julkaistiin vuonna 1977.


title: Trans-Europa Express

text: Albumi on yksi yhtyeen menestyneimmistä. Se on muun muassa Rolling Stone -lehden 500 kaikkien aikojen parhaan albumin listalla 253. sijalla, NME-lehden 100 kaikkien aikojen parhaan albumin listan 36. sijalla ja brittiläisen Channel 4:n 100 parhaan albumin listan 71. sijalla.


title: Trans-Europa Express

text: Levy oli ensimmäinen, jossa Kraftwerk sovelsi syntetisaattorimusiikkiaan diskomusiikille tyypilliseen rytmiin.


title: Trans-Europa Express

text: Levyn myötä Kraftwerk sai suosiota myös Yhdysvalloissa, etenkin afroamerikkalaisen väestönosan keskuudessa, jota edustavat artistit ottivat siitä vaikutteita omaan musiikkiinsa.


title: Trans-Europa Express

text: Saksankielisen painoksen kappaleet "Metall auf Metall" ja "Abzug" ovat englanninkielisessä painoksessa sulautuneet "Metal on Metal" -nimen alle.


title: Julkula

text: Julkula on Puijon länsirinteelle sijoittuva Kuopion kaupunginosa (suunnittelualue C21, 115), joka sijaitsee 4–6 kilometrin päässä keskustasta. Alueella on asukkaita noin 2 700. Asuinrakennukset ovat alueella pääosin pien- ja rivitaloja. Alueen postinumero on 70260 Kuopio.


title: Julkula

text: Alueen palveluihin kuuluu päiväkoti, esikoulu, nuorisotalo, K-market, pienvenesatama, pub-ravintola, kotileipomo, kampaamo ja Julkulan sairaala. Julkula sijaitsee Kallaveden rannalla ja sillä on Puijon alueelle ominaiset erinomaiset ulkoiluliikuntamahdollisuudet.


title: Julkula

text: Julkulaan on suunniteltu sijoittuvan noin 400 työpaikkaa (1.1.2008).


title: Rypysuo

text:
Rypysuo eli Länsi-Puijo on pääosin 1970-luvulla rakennettu Kuopion kaupunginosa, joka sijaitsee noin 4–5 kilometrin etäisyydellä keskustasta, Puijon selänteen länsipuolella (luoteissuunnassa torilta nähtynä). Asukkaita alueella on noin 2 600.
Rypysuon vanhempi, eteläinen osa Karpalopolun ja Sammalpolun välillä on rakennettu jo 1950- ja 1960-luvuilla ennen Rypysuontien kaaren valmistumista. Asukkaiden iän puolesta Rypysuo on kaupungin keskiarvoa nuorempi, pitkälti suuren lapsiperheiden määrän takia (noin kolmannes asukkaista on alle 15-vuotiaita). Perheiden sijoittumiseen alueelle vaikuttaa osin kaupunginosan asumisen suhteellinen edullisuus verrattuna viereisten Puijonlaakson ja Julkulan hintatasoon.


title: Rypysuo

text: Liikuntamahdollisuudet ovat kaikkialla alueella yhtä hyvät, mutta osa palveluista on naapurikaupunginosa Julkulan tavoin haettava Puijonlaaksosta.


title: Rypysuo

text: Niuva-Länsi-Puijo-Rypysuo -suunnittelualueelle on sijoittunut noin 700 työpaikkaa (1.1.2008).


title: Rypysuo

text: Alue levittäytyy hevosenkengän muotoisen Rypysuontien ympärille. Sen eteläkärki sijaitsee Puijonlaaksoon vievän tienristeyksen ja Puijon mäkimontun laidassa. Alueen keskellä sijaitsee Länsi-Puijon koulu (alakoulu), jonka vuonna 1978 rakennetun tilapäisrakennuksen tilalle valmistui uusi koulu syksyllä 2007. Uusi koulurakennus maksoi noin 4,8 miljoonaa. Koulua käy noin 200 oppilasta (2016–2017).


title: Rypysuo

text: Alueelle on muuttanut paljon lapsiperheitä uuden koulun myötä. Uusi koulurakennus ei ollut läpihuutojuttu, sillä koko koulun lakkauttamistakin esitettiin.


title: Rypysuo

text: Noin puoleen väliin asti Rypysuontietä rakennukset ovat pääosin rivi- sekä omakotitaloja. Hevosenkengän länsiosassa sijaitsee tien molemmin puolin noin puolen kilometrin pituudelta kerrostaloja. Rypysuontien länsiosan keskivaiheilla sijaitsevat lähikauppa Sale, Rypysuon asukastupa (Petosen ohella ainoa kaupungin pyörittämä asukastupa, valittiin Pohjois-Savon vuoden 2002 kaupunginosayhdistykseksi), parturi-kampaamo sekä Kellonsoittaja Pub. Tie päättyy lounaissuunnassa joko keskustaan päin tai Julkulaan vievään risteykseen. Risteyksen laidassa on Niuvan koulu (p. 1923, yhdistettiin Länsi-Puijon kouluun 1993), jossa toimii nykyisin esikoulu ja Länsi-Puijon päiväkoti. Siellä järjesti kansalaisopisto erityisesti lasten liikuntakursseja.


title: Rypysuo

text:
Rypysuon ulkoliikuntamahdollisuudet ovat hyvät. Jäälle joko Julkulaan tai Niuvaan on matkaa 500 metriä sekä Puijon mäkimonttuun ja latuverkostoon alle kilometri. Kuopion yliopistolliseen sairaalaan tai yliopistolle matkaa on hieman vähemmän kuin torille, noin 3 kilometriä. Osa alueella asuvien lähipalveluista kuten pankki, kirkko ja kirjasto ovat noin kaksi kilometriä länteen Rypysuosta sijaitsevassa Puijonlaakson kaupunginosassa. Keskustasta nähden katsottuna Rypysuon takana sijaitsee Julkulan kaupunginosa, joka on suosittu pien- ja rivitaloalue.
Kuopiolainen rap-artisti OG Ikonen vietti lapsuutensa Rypysuolla ja on tehnyt Rypysuota käsittelevän kappaleen "Takas Rypysuolle". Kappaleella Ikonen käsittelee lapsuuttaan Rypysuolla. Kappale piirtää tylyn kuvan siitä millaista elämä voi pahimmillaan olla syrjäytyneiden ihmisten hallitsemalla kaupungin vuokratalo-alueella.


title: Aikuislukio

text: Aikuislukio on oppilaitos, joka antaa lukion tai peruskoulun oppimääriin kuuluvaa opetusta erityisesti aikuisille.


title: Aikuislukio

text: Aikuislukion oppimäärään kuuluu vähintään 44 kurssia. Alle 18-vuotiaana lukion aloittaneen on suoritettava 48 kurssia. Tavallisessa lukiossa kursseja vaaditaan vähintään 75. Aikuislukiossa voi opiskella myös esimerkiksi vain yhtä ainetta, korottaa valmiin yo-tutkinnon arvosanoja tai täydentää tutkintoa. Tällaisista tutkintoon johtamattomista opinnoista peritään yleensä maksu.


title: Aikuislukio

text: Aikuislukion opiskelijan tulee pääsääntöisesti olla vähintään 18-vuotias, mutta lukion rehtori voi erityisistä syistä hyväksyä nuoremmankin opiskelijan. Kaksois- ja kolmoistutkintojen syventävät kurssit joudutaan yleensä käymään aikuislukiolla, koska kyseiseen koulutusmuotoon kuuluvat vain pakolliset 44 (tai 48) kurssia.


title: Aikuislukio

text: Koska aikuislukion oppitunnit pidetään usein illalla, kutsutaan aikuislukiota myös "iltalukioksi."


title: Aikuislukio

text: Lista aikuislukioista joista on wikipedia-artikkeli:


title: Random House

text: Random House on vuonna 1927 perustettu kustantamo, jonka pääkonttori on New Yorkissa. Viestintäyhtymä Bertelsmann osti Random Housen vuonna 1998.


title: Random House

text: Lokakuussa 2012 tehdyn sopimuksen mukaan Random House ja Penguin Group yhdistyvät Penguin Random Houseksi. Random Housen omistaa saksalainen Bertelsmann-viestintäyhtymä, Penguinin brittiläinen Pearson-yhtiö. Bertelsmannille tulee uudesta kustantamosta enemmistöosuus, 53 prosenttia. Yhdistyvät yritykset ovat kaksi maailman suurinta englanninkielisen kirjallisuuden julkaisijaa, ja ne julkaisevat yhdessä noin neljänneksen maailman englanninkielisestä kirjallisuudesta. Kauppaan eivät sisälly Bertelsmannin Saksan-toiminnot eikä Pearsonin oppikirjatuotanto.


title: Standard & Poor’s

text: Standard & Poor’s (S&P) on McGraw-Hilliin kuuluva luottoluokitusyksikkö, joka analysoi osakkeita ja joukkovelkakirjoja. Se kuuluu Moody’sin ja Fitch Ratingsin ohella alan kärkikolmikkoon. Yhtiö tunnetaan osakeindekseistään, joita ovat yhdysvaltalainen S&P 500-, australialainen S&P 200-, kanadalainen S&P/TSX- ja italialainen S&P/MIB -osakeindeksi.


title: Standard & Poor’s

text: Standard & Poor’s on luottoluokittaja, joka luottoluokittelee yksityisiä ja julkisia yrityksiä sekä valtioita. Se on yksi harvoista luokittajista, jotka Yhdysvaltain rahoitustarkastus eli SEC on hyväksynyt luottoluokittajaksi (Nationally Recognized Statistical Rating Organization).


title: Standard & Poor’s

text: Sijoituskelpoiset


title: Standard & Poor’s

text: Sijoituskelvottomat (myös nimellä roskalainat)


title: Goatlord

text: Goatlord on norjalaisen black metal -yhtyeen Darkthronen seitsemäs studioalbumi, joka oli alun perin äänitetty vuosina 1990 ja 1991, Soulside Journeyn ja A Blaze in the Northern Skyn välisenä aikana. Albumin lauluosuudet äänitti Fenriz vasta vuonna 1996. Syynä levyn alkuperäiseen julkaisemattomuuteen oli Darkthronen muutos death metallista black metalliin. Hieman progressiivisemman ja jazzahtavamman Goatlordin sijaan yhtye julkaisi jo edellä mainitun A Blaze in the Northern Skyn, paljolti yksinkertaisemman albumin.


title: Goatlord

text: Albumin taustalauluja hoitaa myös edellisellä levyllä kuultu Satyr, joka tunnetaan paremmin Satyriconin pääjäsenenä.


title: Nappa

text: Nappa on Korian kaupunginosan asuinalue Kouvolassa. Matti Sipinpoika Napasta 1600-luvun puolivälissä alkunsa saanut asutusalue on kasvanut yli tuhannen asukkaan asutusalueeksi. Napalla sijaitsevat Napan koulu ja Korian ABC-liikennemyymälä. Toisen tiedon mukaan Nappa on saanut nimensä Nappalin-nimisestä lautturista, joka liikennöi Kymijoella nykyisen Napan kohdalla ennen siltojen rakentamista ja Lauttarannan (Vilppula) lauttaa.


title: Keltti (kylä)

text: Keltti on kylä Pohjois-Kymenlaaksossa Kouvolan Kuusankosken taajaman eteläpuolella Kymijoen varrella. Kylä on laajaa maaseutualuetta ja sijaitsee Kuusankosken, Kouvolan keskustan, Elimäen ja Iitin välimaastossa. Kylässä on asukkaita n. 200. Lähimmät palvelut ovat Kuusankoskella, jonne on matkaa 2–5 kilometriä. Keltissä kylätoiminta on aktiivista. Siellä sijaitsee Keltin Myllytupa ja Keltin nuoret ry (vuonna 1969 perustettu nuorisoyhdistys), joka nykyisin toimii myös Keltin kyläyhdistyksenä. Kymijoessa Keltin kohdalla sijaitsee vuosina 1939-1940 rakennettu Keltin voimalaitos, sekä Keltin jäteveden puhdistamo joka on valmistunut vuonna 2014.


title: Keltti (kylä)

text: Keltti oli yksi niistä rajakohdista, mistä alkoi venäläisten hyökkäyksellä Suomen sota. Kenraalin Nikolai Bagrationin komentamasta 21. divisioonasta neljä pataljoonaa tuli yli Suomen puolelle 21. helmikuuta 1808.


title: Keltti (kylä)

text: Keltissä nykyisen Kymen Paviljongin nurkalta kulki 1200-luvulta vuoteen 1810 Ylinen Viipurintie jatkuen sitten Kymijoen toisella rannalla Ruotsulan puolella. Kulkijat vietiin Kymijoen yli lautalla. Tämän tien uoma on nähtävissä maastossa vielä nykyisinkin.


title: Khares Mytileneläinen

text: Khares Mytileneläinen oli kreikkalainen joka vaikutti Aleksanteri Suuren hovissa. Hän toimi hovissa marsalkkana, joka esitteli ulkomaalaiset vieraat kuninkaalle. Virka oli ilmeisesti lainattu persialaisilta.


title: Khares Mytileneläinen

text: Khares kirjoitti Aleksanteri Suuresta elämästä teoksen kymmenessä kirjassa. Teos käsitteli erityisesti Aleksanterin yksityiselämää. Khareksen teoksesta on säilynyt katkelmia Athenaioksen teoksissa.


title: Macintosh Toolbox

text: Macintosh Toolbox (aluksi User Interface Toolbox) on Applen vanhemmissa Macintosh-tietokoneissa käytetty ohjelmointirajapinta. Järjestelmä sisältää ajureita, funktioita ja käyttöjärjestelmärutiineja ja vuoteen 1998 se sijaitsi emolevylle asennetussa ROM-muistissa. Firmware-tyyppinen, kovakoodattu Toolbox latautui aina kun Macintosh käynnistyi ja se latasi Mac OS -käyttöjärjestelmän, hankaloittaen muiden käyttöjärjestelmien asentamista Macintosh-koneisiin.


title: Macintosh Toolbox

text: Macintosh-projekti kehitti User Interface Toolboxin ("käyttäjärajapinnan työkalut") tarjoamaan graafisen käyttöliittymän tarvitsemia aliohjelmia ja yleisiä muuttujia. Työkaluohjelmaa kehittivät 80-luvun alussa muun muassa Andy Hertzfeld ja Bruce Horn. Macintosh 128K:n suunnittelun vuosina pelkästään tiedon lukemista varten tarkoitettu ROM-muisti oli edullisempaa ja nopeampaa kuin tiedon lukemisen ja kirjoittamisen mahdollistava RAM-muisti. Osa Macintosh System Software -käyttöjärjestelmästä päätettiin kirjoittaa suoraan ROM-muistille, jolloin järjestelmät yleiset rutiinit olivat käytössä ilman niiden lataamista käyttöjärjestelmätiedostosta keskusmuistiin. Toolbox-ohjelma tallennettiin myös ROM-muistiin ja Macintosh 128K:ssa se ei sisältänyt varsinaisen käyttöjärjestelmän rajapintoja, vaan tarjosi ainoastaan rajapinnan graafisen käyttöliittymän ohjelmointiin. Varhaisissa Macintosh-käyttöjärjestelmissä käyttöjärjestelmän arkkitehtuuri ei erottanut käyttöjärjestelmän osia toisistaan tämän selkeämmin. Motorola 68000-suorittemen käyttämää poikkeustenkäsittelymekanismia käytettiin lähettämään Toolboxin järjestelmäkutsuja ROM-muistiin. Mekanismin avulla ROM-muistiin kirjoitettua koodia voitiin ajonaikaisesti päivittää reitittämällä järjestelmäkutsut ROM-muistin sijaan tiettyyn RAM-muistin kohtaan.


title: Macintosh Toolbox

text: Aiemmin Smalltalkin kanssa työskennellyt Horn ideoi dynaamisen resurssienhallintajärjestelmän, joka mahdollisti lokalisaation ja säästi muistia mahdollistamalla yhteisten muistialueiden käytön. Muistiosoitukset hoidettiin dynaamisilla osoitinjärjestelmällä, jossa yksilöity muistiosoitus viittasi toiseen osoittimeen. Muistialueita saattoi näin yhdistää dynaamisesti ilman ohjelmien tulemista toisistaan riippuvaiseksi. Viimeinen sovellus, joka lakkasi käyttämästä muistialuetta merkitsi jälkimmäisen osoittimen arvoksi "null".


title: Macintosh Toolbox

text: Macintosh Toolbox kehitettiin Pascalilla ja kirjoitettiin tuotantoa varten Motorola 68000:n konekielelle. Myöhemmin koodia käännettiin C ja C++ -ohjelmointikielille, jolloin ohjelmaa voitiin ajaa suoraan Power Macintosh -koneissa.


title: Macintosh Toolbox

text: Macintosh Toolbox sijaitsi ROM-muistilla, joka oli tietokoneen emolevyllä kiinteästi. Myöhemmin menetelmästä luovuttiin ja Toolbox siirrettiin tavanomaisten ohjelmien tapaan tiedostoksi kiintolevylle, josta se ladataan keskusmuistiin tarvittaessa. Näiden kahden järjestelmän nimityksiksi vakiintuivat Old World ROM (Vanhakantainen ROM) ja New World ROM (Uudenaikainen ROM).


title: Macintosh Toolbox

text: Toolbox on Macintoshin yleinen ohjelmointirajapinta sisältäen rajapinnat ikkunointijärjestelmän elementtien luomiseksi, käyttäjän syöttämän tiedon vastaanottamiseksi ja Macintoshien resurssien käyttämiseksi.


title: Macintosh Toolbox

text: Ennen vuotta 1998 julkaistuissa Macintosheissa Toolbox otetaan käyttöön ja sen sisältämät, käynnistykseen liittyvät toiminnot suoritetaan ennen käyttöjärjestelmän lataamista. PCI-väyläisissä Power Macintosheissa , jotka sisälsivät Open Firmware -järjestelmän Toolbox oli tallennettuna eräänä Open Firmware -laitteena. Power Macintoshit sisälsivät myös emulaattorin, jolla 68k-pohjaisia ohjelmia voidaan suorittaa, mukaan lukien Macintosh Toolbox. Tallennustavasta riippumatta Toolbox toimii sekä PowerPC- että 68k-pohjaisissa Macintosheissa samalla tavalla. Tietokoneen käynnistyksen yhteydessä Toolbox suorittaa muistin tarkistuksen, kartoittaa Mac OS -yhteensopivan laitteiston ja käynnistää emolevylle integroidun näytönohjaimen tai kutsuu NuBus- tai PCI-näytönohjaimen käynnistysparametreja. Tämän jälkeen Toolbox etsii Mac OS -käyttöjärjestelmää levykeasemasta ja SCSI-väylistä. Järjestelmän löytyessä Toolbox tulostaa näytölle iloisen naaman ja käynnistää Mac OS:n, virheen sattuessa näytölle tulostuu surullinen naama.


title: Macintosh Toolbox

text: ROM-muistille tallennetun Toolboxin muuttumattomuuden takia Old World ROM Macintosheissa on aina oltava Mac OS -osioitu levyalue, johon on asennettu Mac OS -käyttöjärjestelmä. Tavallinen menetelmä vaihtoehtoisen käyttöjärjestelmän ajamiseksi Macintoshissa on tallentaa minimikokoinen Mac OS pienelle levyalueelle, johon on asennettu käynnistyksenlatausohjelma toista käyttöjärjestelmää varten. Toinen keino Mac OS:n kiertämiseksi on käyttää erityistä levykettä (kuten EMILE), jonka Toolbox hyväksyy, mutta joka sisältää vaihtoehtoisen käyttöjärjestelmän. 68k-pohjaisissa Macintosheissa ja NuBus-väyläisissä Power Macintosheissa käynnistyksenlatausohjelma ei toimi, vaan Mac OS on ladattava kokonaan koneen muistiin ennen toisen käyttöjärjestelmän käynnistämistä. Rajoitus on voimassa myös Applen omaa A/UX-käyttöjärjestelmää käytettäessä, joka sisältää Mac OS:n käynnistystä varten.


title: Macintosh Toolbox

text: Ensimmäisen iMacin julkaisemisen yhteydessä laitteistoon kirjoitettu Toolbox siirrettiin kovalevylle kirjoitussuojattuun tiedostoon. Käynnistyksen yhteydessä Toolbox ladattiin keskusmuistiin ennen Mac OS:n käynnistämistä.


title: Macintosh Toolbox

text: OS X ei käytä Toolboxia, mutta sen Classic-ohjelma sisältää Toolboxin Mac OS:n emulointia varten. Toolboxin ohjelmointirajapinnat on suurelta osin tallella Carbon-ohjelmointiympäristössä.


title: Lavaste

text: Lavaste on lavastuksen osana toimiva rakennelma, esimerkiksi kulissi eli näyttämön sivun tai takaseinän siirrettävissä oleva kuvapinta tai rakennelma, jonka tarkoituksena on luoda näyttämölle tai kuvattavalle alueelle tietynlainen tunnelma tai illuusio jostain tapahtumapaikasta. Kulisseja käytetään etenkin teatterissa sekä kuvattaessa elokuvia tai televisio-ohjelmia.


title: Lavaste

text: Sana "kulissi" on laina ruotsin sanasta "kuliss" ja edelleen ranskan "coulissesta", joka juontuu verbistä "couler" ’juosta’. Alun perin se on tarkoittanut uraa, jota pitkin näyttämön kulisseja on voitu liikutella, kunnes se on siirtynyt tarkoittamaan itse kulisseja. Suomessa sana on vakiintunut käyttöön 1800-luvun loppupuolella.


title: Lavaste

text: Sanaa ”kulissi” käytetään myös monissa kuvaannollisissa merkityksissä. ”Kulissien takana” eli piilossa julkisuudelta voidaan käydä neuvotteluja ja kulissiavioliitto tarkoittaa avioliittoa, joka solmitaan ilman osapuolten keskinäistä kiinnostusta esimerkiksi diplomaattisista syistä tai aviottoman lapsen peittelemiseksi. Potemkinin kulissit tarkoittavat valheellisen hyvän vaikutelman antamista jostakin asiasta esittelemällä se vain harkitulta, edulliselta kantilta. Käsite on saanut alkunsa väitteestä, jonka mukaan ruhtinas Grigori Potjomkin määräsi tien varren rakennusten julkisivut kunnostettavaksi keisarinna Katariina II:n Krimin matkan varrella vuonna 1787.


title: Hair Nation

text: Hair Nation on metallimusiikille ja erityisesti glam metal -yhtyeille omistettu radiokanava, joka kuuluu maksullisen Sirius Satellite Radio -satelliittiradion kanavapakettiin.


title: Hair Nation

text: Kanavan kuuluvuusalue on rajoitettu toistaiseksi vain Yhdysvaltojen ja Kanadan alueille Siriuksen kanavapaikalla 23.


title: Hair Nation

text: Hair Nation soittaa musiikkia ilman mainoksia ja tärkeimmillä ohjelmapaikoilla ohjelmia vetävät DJ:t.


title: Cardonessin linna

text: Cardonessin linna on hyvin säilynyt 1400-luvun tornilinnake, joka sijaitsee hieman Gatehouse of Fleetistä lounaaseen Lounais-Skotlannissa.


title: Cardonessin linna

text: Cardonessin linnan omisti alun perin McCullochin perhe Gallowaystä. Perhe hylkäsi linnan myöhäisellä 1600-luvulla Sir Godfrey McCullochin laillisen teloituksen jälkeen. Fleet Bay näkyy linnakkeen valleilta. Linnaa hoitaa nykyään Historic Scotland -säätiö, joka vaalii Skotlannin historiallisia kohteita.


title: Chicago (yhtye)

text: Chicago on yhdysvaltalainen rock-yhtye. Se aloitti poliittisesti tiedostavana yhtyeenä kokeelliseempaa musiikkia soittaen, mutta myöhempinä vuosinaan Chicagon musiikki on muovautunut perinteisemmäksi. Yhtyeen tavaramerkkejä ovat muun muassa vaskipuhaltimien käyttäminen sekä levyjen nimeäminen roomalaisin numeroin, muutamaa poikkeusta lukuun ottamatta.


title: Chicago (yhtye)

text: Chicago perustettiin nimensä mukaisesti Chicagon kaupungissa vuonna 1967. Yhtye julkaisi ensimmäisen albuminsa vuonna 1969 nimellä Chicago Transit Authority, mutta kun oikea Chicagon liikennevirasto otti yhteyttä. yhtyeen oli lyhennettävä nimensä Chicagoksi pian tämän jälkeen. Levy-yhtiö CBS:n taiteellinen johtaja John Berg suunnitteli yhtyeelle logon, jota se on käyttänyt siitä asti. Ensimmäinen levy oli tupla-albumi, kuten seuraavat kolme albumia ja ne tuotti James William Guercio. Ensimmäiset albumit ovat paikoitellen hyvinkin kokeilevaa musiikkia pitkine soitinsooloineen ja perustajajäsen, kitaristi Terry Kath kokeili sähkökitaran rajoja kappaleessaan ”Free Form Guitar”. Tarinan mukaan Jimi Hendrix oli kuullut levyn ja ehdottanut Chicagolle lämmittelijän paikkaa kiertueellaan arvostaen Kathia itseään paremmaksi kitaristiksi. Yhtye esiintyi Duke Ellingtonin kanssa televisiossa.


title: Chicago (yhtye)

text: Chicagolle oli tyypillistä hienot lauluharmoniat, joista vastasivat kosketinsoittaja Robert Lamm, basisti Peter Cetera ja Kath. Alussa yhtyeen musiikki oli yhdistelmä Lammin torvilla terästettyjä, jazzahtavia melodioja, Ceteran pop-henkisempiä kappaleita sekä Kathin kokeellisempia ja rockaavampia esityksiä. Myös pasunisti James Pankow osallistui musiikin tekoon muun muassa säveltämällä toisen albumin moniosaisen teoksen ”Ballet For A Girl In Buchannon” ja yhtye käytti jousiorkesteria tuolla albumillaan.


title: Chicago (yhtye)

text: 1970-luku oli tuottelias, mutta hitit alkoivat vähetä vuosikymmenen loppupuolella. Levyt alkoivat mennä huonommin kaupaksi vaikka yhtye viihteellisti ilmaisuaan luopuen musiikillisista kokeiluista. Rankka kiertäminen ja levyjen teko alkoi vaatia veronsa. Lisäksi kitaristi Terry Kathin kuolema vuonna 1978 vain pahensi tilannetta, kunnes vuonna 1982 Chicago vaihtoi levy-yhtiötä ja tuottajaksi tuli David Foster. Hän muutti yhtyeen musiikin lähemmäksi keskitien aikuisrokkia säilyttäen lauluharmoniat mutta samalla vähentäen puhallinten osuutta.


title: Chicago (yhtye)

text: Foster osallistui myös itse paljon säveltämiseen ja kutsui studioon vierailevia kitaristeja, kuten Steve Lukather jämäköittämään yhtyeen sointia. Danny Seraphinen jazzahtava ja jäntevä rumputyöskentely vaihdettiin konemaisen suoraviivaiseksi ajan hengen mukaisesti. Ja heti räjähti: vuoden 1982 albumilta ’’’Chicago 16’’’ irrotettu single ”Hard To Say I’m Sorry/Getaway” oli miljoonahitti USA:ssa ja edelleen paljon soitettu kappale radioissa ympäri maailman.


title: Chicago (yhtye)

text: Hyväksi havaittua kaavaa jatkettiin seuraavillakin levyillä ja hittiputki jatkui. Vuonna 1985 yhtyeen laulaja ja lauluntekijä Peter Cetera erosi yhtyeestä lähteäkseen soolouralle. Tilalle otettiin monien koesoittojen jälkeen Jason Scheff, jolla on hyvin samantapainen tenoriääni kuin Ceterallakin.


title: Chicago (yhtye)

text: Vuonna 1995 yhtye palasi jazzillisemman ilmaisun pariin ja levytti amerikkalaisia viihdestandardeja albumillaan ”Night & Day”, vierailijoina muun muassa tämän tyyppisen musiikin parissa harvemmin operoiva Gipsy Kings. James Pankow sovitti kaikki kappaleet Chicago-yhtyeen tyyliin.


title: Chicago (yhtye)

text: Kesäkuussa 2008 Chicago julkaisi levyn Stone of Sisyphus (Chicago XXXII), jonka yhtye levytti jo 1993-1994. Levy on eräs kuuluisimmista julkaisemattomista albumeista. Chicagon silloinen levy-yhtiö Warner kieltäytyi julkaisemasta sitä, koska se ei ollut "riittävän kaupallinen" ja sisälsi kokeilevampaa tuotantoa, muun muassa rap-tyylistä laulua ja reggae-rytmejä, jota yhteeltä ei oltu totuttu kuulemaan.


title: Chicago (yhtye)

text: Elokuussa 2009 Bill Champlin ilmoitti eroavansa ja siirtyvänsä soolouralle. Tilalle otettiin koskettimiin ja laulajaksi Lou Pardini. Lisäksi yhtyettä täydennettiin lyömäsoittajalla.


title: Chicago (yhtye)

text: Yhtye keikkailee edelleenkin ahkerasti pääasiassa kotimaassaan soittaen hittejä 45-vuotisen uran ajalta, mutta ei ole tiettävästi koskaan esiintynyt Suomessa.


title: The Sandman

text: The Sandman on sarjakuvasarja, jonka käsikirjoitti Neil Gaiman ja julkaisi DC Comics vuosina 1988–1996. Siitä tuli DC Comicsin Vertigo-merkin lippulaiva ja se nauttii arvostusta edelleen. Se sijoittui "Entertainment Weeklyn" listalla "The 100 best reads from 1983 to 2008 "sijalle 46.


title: The Sandman

text: Sandmanin päähenkilö on unen ja tarinankertomisen henkilöitymä, joka tunnetaan useilla nimillä, yleisimpänä Morfeus. Hän on yksi seitsemästä ”loputtomasta”, sisaruksista joista kukin edustaa jotain todellisuuden abstraktia asiaa, kuten Kuolemaa tai Intohimoa. Päähenkilö on alussa ylimielinen, usein julma, mutta alkaa pehmetä myöhemmin.


title: The Sandman

text: Toisin kuin DC:n sarjakuvat tyypillisesti, Sandman ei juuri liittynyt DC:n supersankariuniversumiin vaikkakin eräät DC:n hahmot vierailivat sarjassa. Ensimmäiset sarjat kuuluvat lähinnä kauhugenreen, myöhemmät edustavat fantasiaa ja sisältävät viittauksia sekä nykyaikaisiin että klassisiin mytologioihin, kuten raamatulliseen, kreikkalaiseen, egyptiläiseen sekä skandinaaviseen mytologiaan.


title: The Sandman

text: Sandman on toisinaan luokiteltu Swamp Thingin ja Hellblazerin kanssa omaan minigenreensä kauhua ja fantasiaa yhdistelevinä sarjoina, jotka on suunnattu aikuisemmalle lukijakunnalle kuin DC:n sarjat tavallisesti. Sarjojen välillä on konkreettisiakin liitoksia, kuten John Constantinen henkilöhahmo.


title: The Sandman

text: DC Comicsin universumissa on myös kaksi hahmoa jotka tunnetaan nimellä Sandman: Wesley Dodds, joka pukeutuu fedorahattuun ja kaasunaamariin eikä omaa mitään erityisiä superkykyjä, ja The Sandman -niminen supersankari, joka suojelee lapsia pahoilta unilta. Hahmot ovat esiintyneet omissa nimikkosarjakuvissaan jotka kantavat myös The Sandman -nimeä. Kumpikin hahmo on myös vilahtanut Neil Gaimanin Sandman-sarjakuvissa.


title: Dobro

text: Dobro on eräänlainen resonaattorikitara. Nimi "dobro" syntyi vuonna 1928, kun Dopyera-veljekset muodostivat kitaroiden valmistamiseksi yhtiön nimeltä Dobro Manufacturing Company. "Dobro" on sekä lyhenne sanoista "Dopyera Brothers" että slovakin kielen "hyvää" tarkoittava sana. Tavaramerkkinä se on vuodesta 1993 alkaen ollut Gibson Guitar Corporationin omistama.


title: Dobro

text: Soitinta käytetään erityisesti bluegrass-musiikissa. Sen tunnetuimpia soittajia ovat Alison Krauss & the Union Station -bändin jäsen Jerry Douglas, lisäksi vanhemmat blues-muusikot, sekä Allman Brothers, Ry Cooder, David Lindley, John Fogerty, Mark Knopfler ja Eric Clapton. Suomalaisista muusikoista sitä ovat soittaneet mm. Olli Haavisto, Dave Lindholm ja Honey B and the T-Bones -yhtyeen kitaristi Esa Kuloniemi.


title: Dobro

text: Suomessa Dobroa nykyään aktiivisesti käyttää myös Jari Rättyä, jonka albumilla "Luopion Veisu" Dobro on pääasiallisena soittimena.


title: Sandman

text: Sandman voi tarkoittaa ainakin seuraavia asioita:


title: Trio Areena

text: Trio Areena (aiemmin "Valtti Areena") on Tikkurilan urheilupuistossa Vantaan Viertolassa sijaitseva jäähalli. Trio Areenan vieressä on pienempi harjoitushalli, jossa on tilaa 200 katsojalle ja neljä pukuhuonetta pelaajille. Jäähallit tunnetaan myös Tikkurilan jäähalleina.


title: Trio Areena

text:
Mestiksessä pelaava Kiekko-Vantaa käyttää Trio Areenaa kotihallinaan ja jääkiekon II-divisioonaa pelaava HC Vantaa pelaa kotiottelunsa siellä. Taitoluistelun puolella Trio Areenaa käyttää kotihallinaan Tikkurilan Taitoluisteluklubi. Kesäisin Trio Areenalla on mahdollisuus pelata rullakiekkoa. Sitä käyttääkin kotihallinaan rullakiekon SM-liigassa pelaava Grankulla IFK.
Trio Areenassa on konserttien aikana tilaa 3 700 katsojalle. Jääkiekko-ottelussa suurin yleisömäärä on 2004. Pelaajia varten on käytössä seitsemän pukuhuonetta. Areenalla on muun muassa kahviloita/kioskeja, Mestis-joukkue Kiekko-Vantaan fanishop, baari, limonadi- ja kahviautomaatteja sekä aitio, jota pystyy käyttämään varaamalla. Trio Areena on Vantaan toiseksi suurin urheiluhalli Myyrmäen Energia-areenan jälkeen.


title: Trio Areena

text: Aikaisemmin Trio Areena tunnettiin nimellä Valtti Areena.


title: Trio Areena

text: Tikkurilan jäähallien naapurustossa sijaitsee muun muassa useita ulkokenttiä, Tikkurilan urheiluhalli (Trio Sport Center), Peltolan koulu, Tikkurilan uimahalli ja Tikkurilan ortodoksinen kirkko.


title: Rogers International Commodity Index

text: Roger International Commodity Index (RICI) on Jim Rogersin vuonna 1998 kehittämä hyödykeindeksi, joka kuvaa 35 hyödykkeen futuuriarvoja maailmanmarkkinoilla.


title: Rogers International Commodity Index

text: Indeksi on painotettu siten, että hieman yli 40 prosenttia indeksin laskenta-alkioiden arvosta koostuu erityyppisten raaka- ja polttoöljyjen hinnasta.


title: Billy Carson

text: William ”Billy” Holsey Carson on Suomessa asunut yhdysvaltalainen näyttelijä ja muusikko.


title: Billy Carson

text: Hän tuli tunnetuksi vuosina 1987–1988 televisiosarjan "Hymyhuulet" sketseissä esiintyneenä maahanmuuttajana ja myöhemmin "Hyvät herrat" -televisiosarjassa. Siinä hän näytteli vuosina 1993–1996 baarimikkoa, tohtori "Samuel Livingstone Matabelea". Ennen televisiouraansa Carson työskenteli Radio Cityssä toimittaen muun muassa Nightwitness- ja Coffee Break -ohjelmia.


title: Billy Carson

text: Billy Carson tuli Suomeen 1970–1980-lukujen taitteessa rumpaliksi Charles Williamsin yhtyeeseen. Aluksi Raumalla asunut Carson on sittemmin soittanut Suomessa useissa kokoonpanoissa, muun muassa Jukka Tolonen Bandissa, Pera and the Dogsissa, Madame Georgessa sekä omassa yhtyeessään Buffalo Soldiersissa. Hän on soittanut myös Grace Jonesin ja Phil Lynottin yhtyeissä.


title: Billy Carson

text: Carson on myöhemmin muuttanut takaisin Kaliforniaan, jossa nykyään asuu.


title: Kihlakunnanoikeus

text: Kihlakunnanoikeus oli Suomessa vuoteen 1993 asti alioikeuden nimitys maaseudulla, niin sanottujen vanhojen kaupunkien ulkopuolella, sekä Ruotsissa vuoteen 1971 asti ennen 1910-lukua perustettujen kaupunkien ulkopuolella. Kihlakunnanoikeuden kansliaa kutsuttiin tuomiokunnaksi, sen päällikkönä oli kihlakunnantuomari. 1970-luvulta alkaen kihlakunnanoikeuksiin perustettiin myös käräjätuomarien virkoja. Kihlakunnanoikeuksissa suoritettiin tuomioistuinharjoittelu, eli niin sanottu käräjien istuminen. Harjoittelijan, hovioikeuden auskultantin, virkanimike oli notaari. Notaarista käytettiin vielä 1960-luvun alussa vanhakantaista nimikettä "memorialisti", mutta nimikkeestä luovuttiin; eniten siihen törmää aikakautta käsittelevässä kirjallisuudessa, eritoten Mauri Sariolan oikeudenkäyntiromaaneissa.


title: Kihlakunnanoikeus

text: Noin vuoden kestäneen harjoittelun jälkeen hovioikeus myönsi auskultantille varatuomarin arvonimen.


title: Kihlakunnanoikeus

text: 1970-luvun alkuun asti kihlakunnantuomareilla oli oikeus sportteleihin. He siis perivät itselleen palkkion pöytäkirjoista, lainhuudoista ja kiinnityspäätöksistä. Kihlakunnantuomarin virat olivatkin hyvin tuottoisia ja virkoihin nimitettiinkin usein jopa korkeimman oikeuden jäseniä. Sporttelituloilla maksettiin henkilökunnan palkat ja toimitilojen vuokrat.


title: Kihlakunnanoikeus

text: Kihlakunnanoikeudessa päätökset tehtiin kokoonpanossa johon kuului puheenjohtajana kihlakunnantuomari, käräjätuomari tai auskultantti sekä vähintään viisijäseninen kunnanvaltuustojen valitsema lautakunta. Lautakunnan jäseniä kutsuttiin lautamiehiksi. Lautamiehelle voitiin myöntää pitkäaikaisen palvelun perusteella herastuomarin arvonimi.


title: Kihlakunnanoikeus

text: Vuonna 1993 alioikeusuudistuksen myötä kihlakunnanoikeuksista tuli käräjäoikeuksia.


title: Foyles

text: W & G Foyle Ltd., yleensä Foyles, on lontoolainen kirjakauppa osoitteessa 113–119 Charing Cross Road.


title: Foyles

text: Kirjakaupan perustivat vuonna 1903 veljekset William ja Gilbert Foyle. Kauppa on toiminut nykyisessä osoitteessa vuodesta 1906.


title: Foyles

text: Foyles on päässyt "Guinness World Recordsiin" maailman suurimpana kirjakauppana hyllymetrien ja nimikkeiden määrässä. Vaikka ennätys on sittemmin rikottu, Foyles on edelleen yksi Englannin suurimmista kirjakaupoista.


title: Foyles

text: Kuluneen vuosisadan aikana Foyles tuli kuuluisaksi muutamista erikoisuuksistaan:


title: Foyles

text: Osa erikoisista toimintatavoista kuitenkin muuttui, kun kaupan pitkäaikainen omistaja Christina Foyle kuoli vuonna 1999. Uusi omistaja, veljenpoika Christopher Foyle, nykyaikaisti muun muassa kaupan kassajärjestelmän. Siten kaupan toiminta epäilemättä tehostui, mutta joidenkin pitkäaikaisten asiakkaiden mielestä osa kaupan viehätyksestä katosi samalla.


title: Foyles

text: Foyles on tunnettu myös luentatilaisuuksista, jotka olivat usein lounastapaamisia. Kirjailijat ovat vuodesta 1930 kohdanneet yleisöään Foylesin kaupassa varta vasten järjestetyissä tilaisuuksissa.


title: Foyles

text: Televisiosarja "Foylen sota" on saanut nimensä kirjakaupan mukaan. Rikosylitarkastaja Christopher Foylea esittää näyttelijä Michael Kitchen.


title: Foyles

text: Foyles avasi 2005 toisen toimipisteen Royal Festival Hallissa Lontoon South Bankillä. Vuonna 2006 oli suunnitelmissa avata kaksi muuta liikettä, Hampton Court Palacella ja Towerissa.


title: Haukansilmä (sarjakuvahahmo)

text: Haukansilmä, oikealta nimeltään Clint Barton, on Marvel-kustantamon luoma supersankari, Kostajien pitkäaikainen jäsen. Haukansilmä esiintyi ensimmäisen kerran "Tales of Suspense" -lehden numerossa 57 (joulukuu 1964). Hahmon loivat Stan Lee ja taiteilija Don Heck.


title: Haukansilmä (sarjakuvahahmo)

text: DC-kustantamon supersankari Vihreän Nuolen tavoin Haukansilmä on värikkääseen pukuun pukeutunut jousimies, jolla on viinessään monenlaisia ”temppunuolia”. Haukansilmä on jokseenkin uhmakas ja voimakkaan itsetietoinen, joten hän on usein napit vastakkain joukkueiden muiden jäsenten kanssa. Hän on tästä huolimatta ollut Kostajien aktiivijäsen jo kauan. Haukansilmä on myös johtanut Ukonnuolia yrityksessään johtaa entisiä rikollisia oikeuden poluille.


title: Haukansilmä (sarjakuvahahmo)

text: Clint Barton oli jo nuorella iällä joutunut orvoksi vanhempiensa kuoltua auto-onnettomuudessa. Veljensä Bernardin kanssa molemmat lähetettiin lastenkotiin, josta veljekset kuitenkin karkasivat liittyäkseen kiertävään sirkukseen. Siellä Miekkamies (Jacques Duquesne) opetti nuorelle miehelle taitojaan.


title: Haukansilmä (sarjakuvahahmo)

text:
Myöhemmin Clintille kuitenkin selvisi opettajansa todellinen luonto tämän pyytäessä Clintiä liittymään rikolliselle uralleen. Clint ei suostunut ja Miekkamies lopetti hänen opettamisensa. Menetettyään opettajansa, myös Bernard jätti Clintin. Bernard ei halunnut uskoa Clintin kieltäytyneen tuottoisasta rikollisesta urasta.
Clintin luonnolliset kyvyt jousipyssyn kanssa tekivät hänestä erinomaisen jousimiehen. Hiottuaan taitonsa huippuunsa Clint kiersi pitkin maata sirkusten ja karnevaalien kanssa. Esityksillään hän otti itselleen taiteilijanimen Haukansilmä. Erään kerran Clint näki, miten Rautamies pelasti ihmishengen. Niin Clintkin päätti ryhtyä taistelemaan rikollisuutta vastaan ja ottaen taiteilijanimensä sankarinimekseen.


title: Haukansilmä (sarjakuvahahmo)

text: Yöllä Haukansilmä alkoi partioida katuja. Ensimmäisenä partioyönään hänet kuitenkin sekoitettiin rikolliseen ja poliisi ajoi Haukansilmää takaa.


title: Haukansilmä (sarjakuvahahmo)

text: Pian Haukansilmä tapasi Mustan Lesken, joka tuolloin toimi naamioituneena vakoojana. Kauniina naisena Musta Leski vietteli helposti kuumapäisen seikkailijan ja manipuloi tämän Rautamiestä vastaan.


title: Haukansilmä (sarjakuvahahmo)

text: Haukansilmä iski yhteen useasti Rautamiestä vastaan, mutta tajusi lopulta kääntyä pois laittomuuksista. Haukansilmä päätti yrittää liittyä Kostajiin ja suostutteli näiden hovimestarin, Jarvisin toimimaan panttivankinaan, jotta Clint voisi esitellä kykyjään. Rautamies vakuuttui miehen kyvyistä ja niin Haukansilmä pääsi Kostajien jäseneksi (joihin tuohon aikaan kuului Kapteeni Amerikka, Purppuranoita ja Elohopea).


title: Haukansilmä (sarjakuvahahmo)

text: Haukansilmä jatkoi Kostajien aktiivijäsenenä vuosien ajan, pelastaessaan useita kertoja supervoimaiset ystävänsä pulasta jousitaitojensa avulla. Haukansilmä oli kuitenkin itsetietoinen ja usein nokkava ryhmätoveri, joka usein kyseenalaisti Kapteeni Amerikan johtajuuden.


title: Haukansilmä (sarjakuvahahmo)

text: Kestikin kauan, ennen kuin näiden kahden kesken saavutettiin molemminpuolinen kunnioitus. Nykyään miehet ovat hyviä ystäviä keskenään. Haukansilmä ihastui myös tiimitoveriinsa Purppuranoitaan ja Visionin naidessa Purppuranoidan, Haukansilmällä oli jonkin verran vaikeuksia päästä asian yli.


title: Haukansilmä (sarjakuvahahmo)

text: Vuosien ajan Haukansilmä elätteli romanttisia toiveita myös Mustaa Leskeä kohtaan, mutta lopulta Leski totesi, ettei välittänyt Clintistä (saadakseen tämän pysymään loitolla).


title: Haukansilmä (sarjakuvahahmo)

text: Haukansilmä pysyi Kostajissa kauan, lähtien silloin tällöin ryhmästä temperamenttinsa ja egonsa vuoksi. Aina Haukansilmä kuitenkin palasi aktiivijäseneksi.


title: Haukansilmä (sarjakuvahahmo)

text: Erään kerran hän kuitenkin ehti liittyä Puolustajiin lyhyeksi aikaa. Kriiden ja skrullien sodan aikana Haukansilmä pudotettiin ryhmästä, koska tällä ei ollut lainkaan supervoimia.


title: Haukansilmä (sarjakuvahahmo)

text: Kimpaantunut ja sisukas Haukansilmä pyysi tällöin Henry Pymiä kehittämään itselleen voimia. Käyttäen omaa kutistuskaasuaan toisella tavalla, Pym loi Haukansilmästä Goljatin. Clint piti Goljatti-identiteettiään yllä useiden kuukausien ajan.


title: Haukansilmä (sarjakuvahahmo)

text: Tänä aikana Clint tapasi uudelleen veljensä, josta oli tullut melkoinen tekijä rikollisissa piireissä. Bernard kertoi Munapään suunnitelmista kiristää Amerikalta rahaa maata kiertävän lasertykkinsä avulla ja toivoi Kostajien pelastavan tilanteen.


title: Haukansilmä (sarjakuvahahmo)

text: Kostajat taistelivatkin Munapäätä ja hänen liittolaisiaan, Nukkemestaria ja Hullua Haihattelijaa vastaan. Traagisesti Bernard kuitenkin kuoli taistelun kuluessa. Myöhemmin Munapää kaappasi Miekkamiehen avulla Goljatin (luullen tätä Hank Pymiksi), mutta Clint nujersi molemmat vastustajansa saaden näin hyvityksen veljensä kuolemasta. Pian tämän jälkeen Clint hylkäsi Goljatin identiteetin ja palasi Haukansilmäksi.


title: Haukansilmä (sarjakuvahahmo)

text: Myöhemmin Haukansilmä joutui lähtemään uudelleen Haukan saadessa hänen paikkansa Kostajissa. Haukansilmä joutuikin etsimään muuta työtä ja päätyi turvallisuusvartijaksi Cross Technological Enterprises -yhtiöön (CTE). Pian hän kuitenkin palasi Kostajien kera toimintaan, kun selvisi, että CTE:n johtaja William Cross oli todellisuudessa rikollinen nimeltään Ristituli.


title: Haukansilmä (sarjakuvahahmo)

text: Haukansilmä sai selville, että Ristitulena tunnettu kyborgi valmisti salaa firman suojissa komponentteja laitettaan varten, jonka tarkoituksena oli aivopestä yli-inhimillisiä voimia omaavia ihmisiä. Matkijalinnun avulla Haukansilmä päättikin nujertaa entisen johtajansa suunnitelmat ja kaksikko romuttikin Ristitulen suunnitelmat yhdessä tämän kätyrit Oddballin ja Bombshellin. Rakastunut supersankaripariskunta päätti mennä naimisiin tapahtumien jälkeen.


title: Haukansilmä (sarjakuvahahmo)

text: Samanaikaisesti Vision laajensi Kostajien toimintaa myös Yhdysvaltain länsirannikolle, jonne perustettiin Länsirannikon Kostajat. Haukansilmä valittiin joukkueen johtajaksi ja Matkijalintu seurasi miestään. Haukansilmä osoittautui päteväksi johtajaksi ja joukkue taisteli monia vastustajia vastaan.


title: Haukansilmä (sarjakuvahahmo)

text: Länsirannikon Kostajat päätyivät myöhemmin eräällä Kostajien tehtävän aikana 1800-luvun villiin länteen, jossa edeltäjänsä henkilöllisyyden omaksunut alkuperäisen Aaveratsastajan veli taivutti Matkijalinnun tahtonsa alle huumausaineiden avulla.


title: Haukansilmä (sarjakuvahahmo)

text: Matkijalintu onnistui lopulta pääsemään vapaaksi ja hän taisteli Ratsastajaa vastaan, antaen tämän lopulta pudota kuolemaansa kallionjyrkänteeltä. Matkijalintu oli täten rikkonut Kostajien valaa olla vahingoittamatta ketään ihmistä, mutta hän päätti olla kertomatta teostaan joukkuetovereilleen näiden saavuttua piakkoin pelastamaan häntä.


title: Haukansilmä (sarjakuvahahmo)

text: Mutta vaikka Aaveratsastaja oli kuollut, hänen haamunsa tuli piinaamaan Matkijalintua ja aave sai vakuutettua Haukansilmälle, että tämän vaimo oli murhannut hänet. Salaisuuden julkituleminen sai aikaan kiivaan väittelyn avioparin välillä, joka johti lopulta Haukansilmän ja Matkijalinnun välien kiristymiseen ja lopulta eroon.


title: Haukansilmä (sarjakuvahahmo)

text: Haukansilmä jatkoi kuitenkin seikkailujaan entisen vaimonsa rinnalla. Matkijalintu tekikin myöhemmin sovinnon Haukansilmän kanssa ja he vetivät pois aikaisemmin kirjoittamansa erohakemuksen. Heidän ilonsa oli kuitenkin hyvin lyhytikäistä sillä Matkijalintu menehtyi taistelussa demoni Mefistoa vastaan Kostajien yrittäessä päästä pakoon tämän helvetillisestä ulottuvuudesta.


title: Haukansilmä (sarjakuvahahmo)

text: Matkijalintu uhrautui heittäytymällä Haukansilmälle tarkoitetun Mefiston ampuman mystisen säteen tielle ja hänen sielunsa jäi vangiksi demoniulottuvuuteen. Murtuneena miehenä Haukansilmä jätti joukkueen.


title: Haukansilmä (sarjakuvahahmo)

text: Haukansilmä palasi myöhemmin Kostajiin, Immortuksen juonien vuoksi. Haukansilmä oli mukana Onslaughtin aiheuttaessa tuhoa ja uhrasi itsensä muiden mukana tuhotessaan olentoa. Vapauduttuaan Franklin Richardsin luomasta tasku-ulottuvuudesta Haukansilmä palasi Kostajiin.


title: Haukansilmä (sarjakuvahahmo)

text: Haukansilmä ei kuitenkaan ollut tyytyväinen. Hänen kokemuksensa Länsirannikon Kostajien johtajana saivat hänet janoamaan suurempia haasteita kuin pelkkä rivijäsenyys Kostajissa. Haukansilmä käänsikin huomionsa Ukonnuoliin, joiden rikollinen tausta tuntui tutulta Haukansilmästä. Hän tarjosi ryhmälle kokemuksiaan johtajana, mikäli nämä jatkaisivat kaidalla tiellä kulkemista. Haukansilmä ystävystyikin joukkueen jäsenten kanssa ja hioi näiden taidot huippuunsa. Haukansilmä kehitti jopa romanttisen suhteen Kuukiven kanssa. Ukonnuolista tulikin pian Kostajien luotettuja tovereita, vaikka Haukansilmä myöhemmin luopuikin johtajuudestaan.


title: Haukansilmä (sarjakuvahahmo)

text: Henry Peter Gyrich, valtion asiamies kuitenkin alkoi vainota Ukonnuolia osana suurempaa suunnitelmaa, jonka tarkoitus oli julistaa kaikki supersankarit laittomiksi. Haukansilmä yhdisti kuitenkin voimansa Ukonnuolien kanssa ja romutti Gyrichin suunnitelmat. Samalla selvisi, että Gyrich oli toiminut Paroni Struckerin mielenhallinnan alla. Haukansilmä lupasi pitää tapahtuneet salassa, mikäli Gyrich julistaisi armahduksen Ukonnuolille. Raivostunut Gyrich suostui, mutta ehtona oli Haukansilmän vankilaan joutuminen. Haukansilmä suostuikin ja joutui vankilaan.


title: Haukansilmä (sarjakuvahahmo)

text: Suorittaessaan tuomiotaan Haukansilmä sai telepaattisen yhteydenoton Mentallolta, joka järjesti suurpaon saadakseen Haukansilmän avulla käsiinsä Justin Hammerin luoman tehokkaan aseen. Haukansilmä kuitenkin toimi kaksoisagenttina YPKVV:lle ja lopulta Mentallon suunnitelmat kariutuivat.


title: Haukansilmä (sarjakuvahahmo)

text: Koettuaan erinäisiä seikkailuja Haukansilmä palasi armahduksen saaneena Kostajien vakiojäseneksi. Hän kehitti romanttisen suhteen Ampiaisen kanssa, joka suututti Kimalaisen. Ennen välirikkoa avaruusrotu kriit hyökkäsivät maapallolle ja Kostajat säntäsivät pelastamaan tilanteen. Taistelun kuluessa Haukansilmä haavoittui kuolettavasti, mutta onnistui tuhoamaan kriiden komentoaluksen uhraten samalla itsensä. Myöhemmin selvisi, että kriiden invaasio olisikin kenties ollut Purppuranoidan harhaisen mielen luomus.


title: Haukansilmä (sarjakuvahahmo)

text: Purppuranoidan seotessa lopullisesti, Haukansilmä herätettiin henkiin Purppuranoidan magian avulla. Raivostunut Clint kuitenkin herätti Purppuranoidan vihan ja niin Haukansilmä kuoli toistamiseen. Tilanteen korjaannuttua Kostajat löysivät paikalta vain Haukansilmän puvun ja lehtileikkeen hänen kuolemastaan, joka oli niitattu paikalleen Haukansilmän nuolilla.


title: Haukansilmä (sarjakuvahahmo)

text: Haukansilmällä ei ole yli-inhimillisiä voimia (pois luettuna aika, jonka hän vietti Goljattina). Hän on kuitenkin ikäisekseen mieheksi hyvin voimakas ja kestävä. Samaten hänen refleksinsä ja notkeutensa on olympiaurheilijan tasoa. Haukansilmä on taitava akrobaatti, joka ylittää maailman huippuvoimistelijatkin liikkeiden taitavuudessa. Hän on lisäksi mestaritaktikko ja erinomainen lähitaistelija.


title: Haukansilmä (sarjakuvahahmo)

text: Haukansilmän jousiampujan taidot ovat kuitenkin hänen vahvin alansa. Tältä alalta hänelle ei löydy vertaa koko Marvel-universumissa. Haukansilmä käyttää aseenaan pitkäjousta ja nuolia, joita löytyy hänen selkäänsä kiinnitetystä viinestä yleensä 36 kpl. Kolmasosa nuolista on tavallisia teräväkärkisiä ja kuudessa on kolmiteräinen tainnutusnuoli.


title: Haukansilmä (sarjakuvahahmo)

text: Loput ovat niin kutsuttuja "temppunuolia", kustomoiduilla erikoiskärjillä: räjähde-, happo-, kaapeli- (kiipeämistä varten), verkko- ja bola- (vastustajien kiinniottoon), jäädytys- ja savunuolia. Temppunuolia löytyy vielä useita erilaisia lisää. Hätätilanteita varten Haukansilmällä on vyössään ja saappaissaan varalla useita nuolenkärkiä, joilla hän kykenee paikkaamaan puuttuvaa nuoliarsenaaliaan.


title: Haukansilmä (sarjakuvahahmo)

text: Haukansilmällä on tarkka järjestys viinessään nuoliensa suhteen, jotta hän voi ampua tarkemmin ja nopeammin. Lisäksi jokaisessa nuolessa on erilainen merkintä, joka kertoo kosketuksen avulla Haukansilmälle laatunsa. On todistettu, että lähietäisyydeltä ammuttaessa Haukansilmän nuolet iskevät kovemmin kuin revolverin ammukset.


title: Haukansilmä (sarjakuvahahmo)

text: Osa Haukansilmän temppunuolista on suunnitellut ja toteuttanut Anthony Stark, alias Rautamies. Haukansilmä on kuitenkin itse tehnyt suurimman osan nuolistaan ja modifioi jatkuvasti nuoliarsenaaliaan.


title: Haukansilmä (sarjakuvahahmo)

text: Erään onnettoman tapahtumasarjan vuoksi Haukansilmä on 80 % kuuro molemmista korvistaan. Siksi hän käyttää erikoisvalmisteisia kuulokojeita korvissaan kompensoidakseen vaivansa.


title: Haukansilmä (sarjakuvahahmo)

text: Ultimate Marvel- jatkumossa Haukansilmä on Ylivertaisten jäsen ja Ultimate Mustan Lesken partneri.


title: Haukansilmä (sarjakuvahahmo)

text: Molemmat hahmot käyttävät operaatioissaan herkemmin kuolettavaa voimaa, mitä normaalijatkumon hahmot. Ultimate Haukansilmä on miltei yli-inhimillisen tarkka jousellaan ampuessaan, samalla lailla mitä normaalijatkumon Napakymppi. Haukansilmä kykeneekin muuttamaan minkä tahansa objektin tappavaksi aseeksi, jopa omat sormenkyntensä. Ultimate Haukansilmän ensiesiintyminen tapahtui Ultimates-lehden numerossa 7. Hahmon loivat Mark Millar & Bryan Hitch.


title: Haukansilmä (sarjakuvahahmo)

text: Clint Barton elää vaimonsa (kuvataan ensin tyttöystäväksi, myöhemmin vaimoksi) ja lapsiensa kanssa New Yorkin lähiössä ja suorittaa ajoittain tehtäviä YPKVV:lle. Haukansilmällä on tapana soittaa jokaista tehtävää ennen perheelleen hyvästelläkseen nämä siltä varalta, että tehtävä jäisi hänen viimeisekseen.


title: Haukansilmä (sarjakuvahahmo)

text: Ensimmäisen kerran Ultimate Haukansilmä esiintyi YPKVV:n tehdessä iskun chitaureja, avaruuden valloittajarotua vastaan. Myöhemmin Haukansilmä taisteli Ylivertaisten rinnalla chitaureja vastaan uudelleen ja haavoittui taistelun kuluessa.


title: Haukansilmä (sarjakuvahahmo)

text: Myöhemmin Haukansilmän perheen murhasi brutaalisti naamiomiehet. Valvontakamerasta paljasti Kapteeni Amerikan tapaisen miehen murhanneen nämä. Nick Fury lähettää ensi tilassa miehiä hakemaan Kapteenia kuulusteluja varten. Haukansilmä herää tällä välin vangittuna tuntemattomaan paikkaan ja tajuaa kertoneensa Triskelionin, Ylivertaisten päämajan turvakoodit kidutuksen alla.


title: Haukansilmä (sarjakuvahahmo)

text: Haukansilmä oli vakiohahmo Kostajien amerikkalaisessa animaatiosarjassa "The Avengers: United We Stand" (Tony Danielsin dubbaamana) ja Rautamiehen animaatiosarjassa (John Reillyn dubbaamana), joista jälkimmäistä on nähty Suomenkin televisiossa.


title: Kihlakunnantuomari

text: Kihlakunnantuomari () oli vuoteen 1993 asti toimineiden kihlakunnanoikeuksien päällikkötuomarin virkanimi. Vuonna 1993 kihlakunnanoikeuksista tuli käräjäoikeuksia, joita johtaa laamanni.


title: Kihlakunnantuomari

text: Tasavallan presidentti Pehr Evind Svinhufvud toimi kihlakunnantuomarina Lappeen tuomiokunnassa vuosina 1908-1914 ja sitä ennen 1906-1908 Heinolan tuomiokunnassa.


title: Kihlakunnantuomari

text: Ruotsissa ja myös siis Suomessa tuomarien nimitysoikeus virkoihin kuului 1500-luvun alusta lähtien hallitsijalle. Vuoden 1569 aatelisprivilegiot vahvistivat kuninkaan nimitysoikeuden, joten vanhat tuomarinvaalisäännökset kumoutuivat. 1500-luvun alkupuolella kehittyi myös tapa antaa tuomarinvirka läänityksenä ansioituneille miehille. Koko vuosisadan ajan läänityksensaajan tuli pyrkiä hoitamaan virkaansa ainakin osittain ja itse huolehtia sijaisen hankkimisesta. Aluksi sijaiseen turvautuivat toisiin tehtäviin kauas kihlakunnastaan määrätyt tuomarit ja itsensa jääviksi kokeneet tuomarit. Tuomarinviran haltija saattoi toimia myös kihlakuntansa voutina, jolloin hän edusti käräjillä kruunun tavoitteita, ja tarvitsi sijaisen tuomariksi.


title: Kihlakunnantuomari

text: Kihlakunnantuomareiksi nimitettiin 1560-luvulta alkaen miehiä, joiden yhteydet Suomeen puuttuivat lähes kokonaan. Heidän toimintansa keskittyi Ruotsin puolelle ja Suomeen liittyvä viranhoito jäi sijaisen toimeksi. Kaarle-herttuan Suomeen 1599 tekemä rankaisuretki johti maan tuomarikunnan vaihtumiseen lähes kokonaan Suomen oloja huonosti tunteneisiin miehiin. Tämä ja valtakunnan poliittisen toiminnan vilkastuminen Keski-Eurooppaan päin johti sijaisten käyttöön Suomessa. Ajalle oli tyypillistä myös joidenkin tuomarinvirkojen läänittäminen hovioikeuksien virkamiehille ja asessoreille. Hekään eivät itse hoitaneet kihlakunnantuomarin virkaansa.


title: Kihlakunnantuomari

text: Oikeudenhoidon alennustilaa pyrittiin poistamaan 1653 käyttöön otetulla menetelmällä. Kihlakunnantuomarien virat läänitettiin Turun hovioikeuden asessoreille. Heidän velvollisuuksiinsa kuului hoitaa joka kolmas käräjäkierroksista eli yksi käräjäkierros vuodessa. Asessorituomarijärjestelmä oli käytössä vuoteen 1680 saakka. Ahvenanmaa ja Pohjanmaa olivat koko ajanjakson järjestelmän ulkopuolella. Kuninkaat kuitenkin jatkoivat tuomarinvirkojen muunlaistakin läänittämistä niin, että 1680 vain puolet Suomen kihlakunnantuomarien viroista oli asessoreilla.


title: Kihlakunnantuomari

text: Vuoden 1680 valtiopäivillä tehtiin päätös reduktiosta, jossa kaikki kihlakunnantuomarinvirat peruutettiin ja virkoihin valittiin uudet miehet. Samassa yhteydessä muutettiin kihlakunnantuomarinveron tuoton jakoa. Tästä lähtien vain osa veron tuotosta käytettiin tuomarin palkkaan pääosan kattaessa muun oikeuslaitoksen kustannuksia.


title: Kihlakunnantuomari

text: Ajanjaksoa 1500–1680 voi nimittää sijaisjärjestelmän ajaksi. Sijaiset olivat 1500-luvulla rälssimiehiä, toisten kihlakuntien tuomareita, vouteja, kirjureita sekä Karjalassa Viipurin porvareita. 1600-luvun alkupuolella enemmistö sijaisista oli vouteina tai kirjureina tehtäviinsä pätevöityneitä, mutta muodollisen pätevyyden vaatiminen alkaa yleistyä. Turun hovioikeudessa alkaa auskultointi 1630-luvulla. Sen seurauksena enemmistö sijaisista on 1600-luvun puolivälissä tehtäviinsä opintojen avulla pätevöityneitä. Näistä eräät saivat 1680 vakinaisen kihlakunnantuomarin viran.


title: Kihlakunnantuomari

text: Ruotsin kuningas vastasi 29. marraskuuta 1680 ritariston ja aatelin tekemään valitukseen. Majesteetti määräsi, että laamanninvirkojen ja kihlakunnantuomarinvirkojen haltijoiden tuli itse hoitaa virkaa ja asua laamannikunnan tai tuomiokunnan alueella. Valtakirjat kihlakunnantuomarin virkoihin annettiin 30. joulukuuta 1680 Suomessa ja Käkisalmen läänissä, jota siihen aikaan pidettiin valtakunnan lisämaana. Kihlakunnantuomareiksi tulivat nyt uudet miehet. Vain kolme sai jäädä virkaansa: Ahvenanmaan kihlakunnan tuomari, Käkisalmen läänin tuomari sekä Raaseporin läänin ja Hattulan kihlakunnan tuomiokunnan tuomari. Tämän uudistuksen jälkeen valtakunnan virkamieskunnassa oli uusi ryhmä nimittäin vakinaiset kihlakunnantuomarit.


title: Eurovision laulukilpailu 1987

text: Eurovision laulukilpailu 1987 järjestettiin 9. toukokuuta 1987 Palais du Cantenaireissa Brysselissä Belgiassa. Kilpailun juonsi Viktor Lazlo.


title: Eurovision laulukilpailu 1987

text: Kilpailuun osallistui ennätysmäärä maita, 22. Vain Malta, Monaco ja Marokko puuttuivat aikaisemmin osallistuneista maista.


title: Eurovision laulukilpailu 1987

text: Kilpailun voitti Irlannin edustaja Johnny Logan kappaleella "Hold Me Now". Voitto oli Irlannin kolmas ja Johnny Loganin toinen. Suomea kilpailussa edusti Vicky Rosti kappaleellaan ”Sata salamaa”, se sijoittui viidenneksitoista saaden 32 pistettä.


title: Eurovision laulukilpailu 1987

text: Sveitsiä lukuun ottamatta jokainen maa valitsi oman kapellimestarin johtamaan maansa kappale. Lisäksi isäntämaan ylikapellimestari Jo Carlier avusti Kyproksen delegaatiota. Isäntämaa Belgian kappaleen johti puolestaan Freddy Sunder, sillä Belgian edustajan valitsi flaaminkielinen televisioyhtiö, kun taas ranskankielinen yhtiö oli vastuussa kansainvälisen kilpailun järjestämisestä.


title: Daniel Dunglas Home

text: Daniel Dunglas Home (20. maaliskuuta 1833 Edinburgh, Skotlanti – 21. kesäkuuta 1886 Ranska) oli 1800–luvun tunnetuimpia meedioita. Yli 25 vuoden aikana Home järjesti satoja meedioistuntoja. Home tuli tunnetuksi erityisesti levitaatioesityksistään. Monien istuntoihin osallistuneiden todistajien mukaan Home kykeni myös lisäämään omaa pituuttaan jopa 15 senttiä.


title: Daniel Dunglas Home

text: Home poikkesi monista muista meedioista siinä suhteessa, että hänen istuntojaan ei yleensä järjestetty pimeissä kabineteissa, vaan kirkkaassa valaistuksessa. Poikkeuksellista oli sekin, ettei hän ottanut maksua istuntoihin osallistuneilta. Home esitteli kykyjään myös Ranskan keisarin Napoleon III:n ja Venäjän keisarin Aleksanteri II:n hoveissa pidetyissä meedioistunnoissa.


title: Daniel Dunglas Home

text: Home vietiin yhdeksänvuotiaana Yhdysvaltoihin tätinsä Mary Cookin ja setänsä kasvatettavaksi. Homen äiti kuoli, kun poika oli 17-vuotias. Pian äidin kuoleman jälkeen Homen tädin talossa alkoi kuulua outoa koputusta ja jyskettä, joille ei löytynyt luonnollista selitystä. Täti väitti, että outojen äänien aiheuttaja oli Homen taloon kutsuma paholainen, ja poika ajettiin ulos talosta.


title: Daniel Dunglas Home

text: Vuonna 1855 Home muutti Yhdysvalloista Lontooseen, missä hän saavutti seurapiireissä pian lahjakkaan meedion maineen. Hänen maineensa levisi 1850-luvun Euroopassa niin laajalle, että paavi kutsui hänet tapaamiseen Roomaan. Pian katolinen kirkko alkoi kuitenkin syyttää Homea velhoksi ja paholaisen palvojaksi, ja hänet karkotettiin kaupungista.


title: Daniel Dunglas Home

text: Vuonna 1858 Home avioitui yläluokkaan kuuluneen 17-vuotiaan venäläisen tytön kanssa. Pariskunnalle syntyi poika, mutta vaimo sairastui tuberkuloosiin ja kuoli 1862. Lokakuussa 1871 Home avioitui uudelleen rikkaan venäläisen Julie de Gloumelinen kanssa.


title: Daniel Dunglas Home

text: Alankomaalaisen vapaa-ajattelijain yhdistyksen De Dageraadin jäsenet testasivat Homea vuonna 1858. He suhtautuivat erittäin skeptisesti Homen väitettyihin paranormaaleihin kykyihin, mutta myönsivät havainneensa testi-istunnoissa outoja fysikaalisia ilmiöitä, joille ei löytynyt luonnollista selitystä.


title: Daniel Dunglas Home

text: Englantilainen fyysikko ja kemisti William Crookes tutki Homen kykyjä vuosina 1870–1873. Hän totesi 1874 julkistamassaan tutkimusraportissa, että Home ei ollut syyllistynyt petokseen, ja hänen paranormaalit kykynsä ovat täten tulleet todistetuiksi. Crookesin tekemiä kokeita ei kuitenkaan voida pitää aukottomina.


title: Eurovision laulukilpailu 1989

text: Eurovision laulukilpailu 1989 järjestettiin 6. toukokuuta 1989 Palais de Beaulieussa Lausannessa Sveitsissä. Kilpailun juonsivat Jacques Deschenaux ja Lolita Morena.


title: Eurovision laulukilpailu 1989

text: Kilpailun voitti Jugoslavia kappaleella "Rock Me", jonka esitti yhtye nimeltä Riva. Kyseessä on ainoa entisen ja lakkautetun valtion saama voitto Euroviisuissa. Suomea kilpailussa edusti Anneli Saaristo kappaleellaan "La dolce vita", joka sijoittui seitsemänneksi ja sai 76 pistettä. Sitäkin parempi tulos oli todella lähellä, sillä Suomi oli viiden parhaan joukossa vielä viiden maan pisteiden puuttuessa. Viiden ensimmäisen äänestyskierroksen jälkeen Suomi oli toisena, ja vielä kymmenen äänestyskierroksen jälkeen Suomi oli kolmantena. Se oli ennen vuotta 2006 Suomen paras sijoitus suhteessa osallistujamaiden määrään, ja Suomen taakse jäi peräti 15 kappaletta. Vaikka Marion Rung tuli kappaleella "Tom tom tom" vuonna 1973 sijoitukseltaan kuudenneksi, se voitti vain 11 muuta kappaletta. "La dolce vita" on ainoa Suomen euroviisukappale, jolla on italiankielinen nimilause.


title: Eurovision laulukilpailu 1989

text: Kohua aiheuttivat Israel ja Ranska, jotka olivat valineet edustajikseen 11- ja 12-vuotiaat lapset. Sääntöjä muokatiin niin, että vuodesta 1990 edustajien oli oltava vähintään 16-vuotiaita.


title: Eurovision laulukilpailu 1989

text: Lähes jokainen maa valitsi oman kapellimestarin johtamaan maansa kappale. Isäntämaan ylikapellimestari Benoît Kaufman avusti Luxemburgin delegaatiota. Ossi Runne johti Suomen kilpailukappaleen viimeistä kertaa.


title: Sunn O)))

text: Sunn (tyyliteltynä Sunn O))) , lausutaan "sun") on amerikkalainen drone doom -yhtye, jossa soittavat Stephen O'Malley ja Greg Anderson. Alun perin yhtye perustettiin tribuutiksi drone metalin pioneereille, Earthille. Sunn O))) on nimetty "Sunn amplifiers" -vahvistinvalmistajan mukaan.


title: Sunn O)))

text: Sunn O))):n tavaramerkki on äärimmäisen hitaat ja raskaat kitarat, joiden ääntä kiertämällä yhtye luo omalaatuiset äänimaisemansa. Kappaleissa ei ole rumpuja tai tunnistettavaa rytmiä, ja se on sukua enemmän ambient-musiikille kuin perinteiselle doom metalille. Keikoilla soittaessaan yhtye pitää päällään hupullisia kaapuja.


title: Katariina Tuohimaa

text: Katariina Tuohimaa (s. 28. huhtikuuta 1988 Helsinki) on suomalainen tennispelaaja. Parhaimmillaan hän on sijoittunut tenniksen maailmanlistalla kaksinpelissä sijalle 730 ja nelinpelissä sijalle 481. Nelinpelissä hän on voittanut viisi ITF-turnausta.


title: Katariina Tuohimaa

text: Huhtikuussa 2006 hän edusti Suomea Fed Cupissa Plovdivissa. Suomi pelasi tuolloin Eurooppa-Afrikan I-ryhmässä. Tuohimaa kuitenkin hävisi kaikki kolme kaksinpeliään ja kolme nelinpeliään.


title: Katariina Tuohimaa

text: Hän valmistui ylioppilaaksi Mäkelänrinteen lukiosta joulukuussa 2006. Hän opiskeli Texasin kristillisessä yliopistossa mainontaa ja markkinointia valmistuen kandidaatiksi. Opiskeluaikanaan hän pelasi tennistä ylimmällä yliopistotasolla.


title: Katariina Tuohimaa

text: Hänen seuransa on helsinkiläinen Smash-Tennis, jossa häntä valmensi syyskuusta 2006 alkaen Jussi Koivisto. Tuohimaan aikaisempi valmentaja oli Jukka Tanninen. Tuohimaan isä on entinen jääkiekkoilija Harri Tuohimaa.


title: Bob Kahn

text: Robert E. ”Bob” Kahn (s. 23. joulukuuta 1938) on tietojenkäsittelyn ja tietoliikenteen asiantuntija, joka kehitti TCP/IP-protokollan yhdessä Vinton G. Cerfin kanssa. Lawrence Roberts palkkasi Kahnin ARPANETin kehitykseen vuonna 1972.


title: Bob Kahn

text: Kahn ja Cerf ovat voittaneet Turing-palkinnon vuonna 2004 ja Japani-palkinnon vuonna 2008.


title: Astrolabi

text: Astrolabi (latinaa: "Astrolabius" = "tähtilevy") on laite tähtitieteellisten havaintojen tekemiseen.


title: Astrolabi

text: Astrolabin kehitti hellenistisessä kulttuuripiirissä 220 - 150 ekr Apollonios Pergalainen, laite on usein yhdistettu myös Hipparkhokseen. Joskus kunnia laitteen keksimisestä on annettu virheellisesti Hypatia Aleksandrialaiselle. Arabit kehittivät laitettä edelleen varhaiskeskiajalla


title: Astrolabi

text: Astrolabista johdettiin yksinkertaisempi ja halvempi kvadrantti ja tästä puolestaan oktantti. Kehitys johti lopulta matemaattis-teknisesti varsin kehittyneeseen sekstanttiin, joka oli elintärkeä navigointiväline nykyaikaisen satelliittipaikannusjärjestelmän käyttöönottoon asti.


title: Astrolabi

text: Astrolabi koostuu neljästä saman akselin ympärillä olevasta osasta. Runkona on pyöreä kotelo (al-umm). Sen sisällä on pyöreä levy (al-muqantar) johon on kaiverrettu korkeuskäyrät. Levyn päällä on yksinkertainen taivaankarttakiekko (al-ankabut). Tämä kiekko on kehikko, josta ojentuu kirkkaimpia tähtiä osoittavat viisarit. Kiekkoon sisältyy myös ekliptikaa esittävä ympyrä, johon yleensä on merkitty eläinradan merkit.


title: Astrolabi

text: Taivaankarttakiekon päällä on klinometri (arab. "alidadi" = vars. suuntakehä), jota pitkin voidaan tähdätä haluttuun kohteeseen ja jolla voidaan mitata esimerkiksi kohteen korkeus horisontista. Joissakin tapauksissa tämä osa on astrolabin kääntöpuolella.


title: Astrolabi

text: Astrolabin kääntöpuolelle on usein kaiverrettu trigonometrisia taulukoita helpottamaan kulmien tulkintaa.


title: Astrolabi

text: Maailman vanhin astrolabi ja samalla myös vanhin navigointiin käytetty esine löytyi vuonna 2014 vuonna 1503 uponneesta portugalilaisen tutkimusmatkalija Vasco da Gaman laivastoon kuuluneesta Esmeralda-aluksesta. Astrolabi on valmistettu vuosien 1495–1500 välissä. Pronssista valmistetun astrolabin halkaisija on 17,5 senttiä ja se on 2 millimetriä paksu. https://en.wikipedia.org/wiki/Astrolabe


title: Eurovision laulukilpailu 1990

text: Eurovision laulukilpailu 1990 oli 35. Eurovision laulukilpailu ja se järjestettiin 5. toukokuuta 1990 Zagrebissa silloisessa Jugoslaviassa. Zagreb on nykyisin Kroatian pääkaupunki. Kilpailun juonsivat Helga Vlahović ja Oliver Mlakar. Kilpailuun osallistuivat samat 22 maata kuin edellisenäkin vuonna.


title: Eurovision laulukilpailu 1990

text: Kilpailun voitti Italia esiintyjänään Toto Cutugno Euroopan vapautta ja yhdentymistä ihannoivalla kappaleella "". Suomi sijoittui Norjan kanssa kilpailun jaetulle viimeiselle sijalle Beatin kappaleella "Fri?" (). Tämä oli ensimmäinen kerta kun Suomi lauloi Euroviisuissa ruotsiksi, ja lisäksi ainoa kerta vuoteen 2012 asti.


title: Eurovision laulukilpailu 1990

text: Jokainen maa valitsi oman kapellimestarin johtamaan maansa kappale.


title: Espoon Tapiot

text: Espoon Tapiot on vuonna 1965 perustettu espoolainen urheiluseura. Seuran lajeina ovat hiihto, soutu ja yleisurheilu. Seuran puheenjohtaja on Kimmo Oila. Yleisurheilussa Espoon Tapiot on Suomen parhaimpia seuroja. Se voitti vuonna 2016 Kalevan maljan ja oli seuraluokittelun kolmas. Seura on myös yleisurheilulisenssien määrässä Suomen suurin seura vuonna 2016.


title: Eurovision laulukilpailu 1993

text: Eurovision laulukilpailu 1993 oli 38. Eurovision laulukilpailu. Se järjestettiin 15. toukokuuta 1993 Irlannin Millstreetissä. Kilpailun juonsi Fionnuala Sweeney.


title: Eurovision laulukilpailu 1993

text: Kilpailun voitti jo toisen kerran peräkkäin Irlanti Niamh Kavanaghin esittämällä kappaleella ”In Your Eyes”. Suomea edusti Katri Helena kappaleella ”Tule luo”. Se sijoittui seitsemänneksitoista saaden 20 pistettä. Bosnia-Hertsegovina, Slovenia ja Kroatia osallistuivat ensimmäistä kertaa. Kilpailuun osallistui 25 maata, mikä oli suurin osallistujamäärä koko kilpailun historiassa siihen mennessä.


title: Eurovision laulukilpailu 1993

text: Lähes jokainen maa valitsi oman kapellimestarin johtamaan maansa kappale. Bosnia-Hertsegovinan oma kapellimestari Sinan Alimanović oli jäänyt loukkuun Sarajevoon Bosnian sodan keskelle ja delegaatiota avusti isäntämaan ylikapellimestari Noel Kelehan.


title: Eurovision laulukilpailu 1993

text:
Ensi vuodeksi jäähylle jääneet maat on merkitty keltaisella taustavärillä. Italian vapaaehtoinen vetäytyminen ensi vuoden kisasta päästi Kyproksen mukaan. Yhteysongelmien vuoksi Malta antoi pisteensä joukon viimeisenä, alun perin ne olisi pitänyt saada esiintymisjärjestyksen mukaisesti Belgian ja Islannin välissä.
Kisoihin halukkaita Itä-Euroopan maita olisi ollut enemmänkin kuin kisaan mahtui mukaan. Niinpä EBU järjesti 4. maaliskuuta 1993 seitsemälle halukkaalle itäeurooppalaiselle maalle niin sanotun esikarsinnan ”Kvalifikacija za Millstreet” Slovenian pääkaupungissa Ljubljanassa. Tähän esikarsintaan osallistuivat Kroatia, Slovenia, Bosnia-Hertsegovina, Viro, Romania, Unkari ja Slovakia. Bosnia-Hertsegovina, Slovenia, ja Kroatia saivat paikan varsinaiseen kilpailuun. Näin kisojen osallistujamäärä oli 25 ja kasvoi vain kahdella edellisvuodesta.


title: Pyhäselän Urheilijat

text: Pyhäselän Urheilijat (PyU) on vuonna 1945 perustettu pyhäselkäläinen urheiluseura Pohjois-Karjalassa. Seuran lajeina ovat hiihto, jääkiekko, lentopallo, pesäpallo, salibandy ja yleisurheilu. Seuran puheenjohtaja on Maija Törmänen. Keihäänheiton maailmanmestari Aki Parviainen on Pyhäselän Urheilijoiden kasvatti.


title: Pyhäselän Urheilijat

text: Seura on saanut Wihurin palkinnon vuonna 2006 työstään urheilun hyväksi.


title: Pyhäselän Urheilijat

text: Yleisurheilussa Pyhäselän Urheilijat on Suomen parhaimpia seuroja (seuraluokittelun seitsemäs 2005). Seuralla on myös merkittävää junioritoimintaa. Vuoden 2011 seuraluokittelussa seura on sijalla 45.


title: Pyhäselän Urheilijat

text:
Salibandyssa Pyhäselän Urheilijat (Pyhis) pelaa kakkosdivisioonassa. Seurassa myös juniorijoukkueita; A-, C-, D-, E- ja F-juniorit. Päätös olla rakentamatta uutta liikuntahallia entisen Pyhäselän kunnan alueelle ”korvamerkityillä” liitosrahoilla oli melkoinen karhunpalvelus mm. salibandyjaostolle, sillä tulevaisuuden näkymät harjoitteluolosuhteiden paranemiseen ovat tällä hetkellä todella heikot, mikä on osaltaan
näkynyt myös valmentajien siirtymisessä muihin alueen seuroihin.


title: Pyhäselän Urheilijat

text:
Miesten lentopallojoukkue pelasi parhaimmillaan kaudella 1999-2000 Suomen toiseksi korkeimmalla sarjatasolla, Supersarjassa.
Tällä hetkellä lentopallossa toimii vain tyttöjoukkueita E-B –ikäluokissa. Miehet pelasivat Liperi Volleyn kanssa yhdistetyssä joukkueessa kakkossarjassa kaudella 2010-11. Yhtenä joukkueen kotisaleista toimii Reijolan koulu. Syksyllä 2010 joukkue selviytyi Suomen Cupissa aina välieriin saakka. Kauden 2010-11 päätteeksi seurayhdistelmä nousi Lentopallon 1-sarjaan. Sen enempää Liperissä kuin Pyhäselässäkään ei ole ykkössarjan mitat täyttävää salia. Joukkue kuitenkin pelaa tällä hetkellä kotiottelunsa Reijolan koululla ja käyttää kaudesta 2011-12 lähtien nimeä Susiraja Volley, eli lyhemmin SURVO. Joukkueen kotipaikaksi on kuitenkin nimetty Liperi.


title: Pyhäselän Urheilijat

text: Pesäpallossa PyU pelasi enimmäkseen Piirisarjan tasolla aina 1940-luvun lopulta 2000-luvun taitteeseen saakka. Maakuntasarjassa joukkue käväisi jo 1963 yhden kauden verran ja pelasi myöhemmin kolme kautta vuosina 1996-1998. Ikämiesten (yli 35 v) SM-turnauksessa PyU on parhaimmillaan sijoittunut neljännelle sijalle.


title: Jacques-Louis David

text: Jacques-Louis David (30. elokuuta 1748 Pariisi – 29. joulukuuta 1825 Bryssel) oli vaikutusvaltainen ranskalainen uusklassiseen koulukuntaan kuulunut taidemaalari. Hänen maalauksensa vaikuttivat siihen, että maalausten tyyli alkoi siirtyä rokokoon kevytmielisyydestä klassiseen askeettisuuteen ja vakavuuteen, mikä sopi yhteen myöhäisvaiheen "ancien régimen" moraalisen ilmapiirin kanssa.


title: Jacques-Louis David

text: Myöhemmin Davidista tuli Ranskan vallankumouksen aktiivinen tukija ja Maximilien de Robespierren ystävä. Viimeksi mainittu halusi Davidin suunnittelevan vallankumoushallinnon julkiset puitteet; Davidin käsialaa olivat mm. vallankumousoikeutta koristaneet Brutuksen, Lepeletier de Saint-Fargeaun ja Marat´n rintakuvat, joiden edessä tuomarit istuivat mustissa viitoissa, valkeissa solmioissa ja töyhtöhatuissa, kaulassaan trikolorinauhassa kannettava mitali varsinaisena virkatunnuksenaan.


title: Jacques-Louis David

text: Samoin Davidista tuli oikeusistuntojen ja teloituksien virallinen kuvittaja; kuuluisa on hänen ankarin vedoin tehty pelkistetty piirroksensa kuningatar Marie Antoinettesta pyövelinrattailla.


title: Jacques-Louis David

text: Ranskan tasavallan aikana David oli käytännössä taiteen alan diktaattori. Robespierren kukistuttua David vangittiin. Jostain syystä häntä ei kuitenkaan mestattu, kuten useimmat hirmuvallan apureista.


title: Jacques-Louis David

text: Vapauduttuaan hän liittyi Napoleonin puolelle. Tuohon aikaan hän kehitti empiretyylinsä, joka tunnetaan siitä, että se käytti lämpimiä venetsialaisia värejä. Davidilla oli useita oppilaita, muun muassa Ingres, mikä tekee hänestä Ranskan 1800-luvun taiteen merkittävimmän vaikuttajan.


title: Paideia

text: Paideia () tarkoitti antiikin Kreikassa "miehen kouluttamista siksi mitä hänestä voi tulla, todellisen ihmisluonnon mukaan" ja käsitti siten ihmisten kasvatuksen ja paremmaksi tekemisen ihanteet. Paideiaan voidaan lukea kaikki sellaiset nykyajan käsitteet kuin koulutus, kasvatus, kulttuuri, sivilisaatio, perinne ja kirjallisuus.


title: Paideia

text: Koska itsensä hallitseminen oli kreikkalaisille tärkeää, paideia yhdistettynä "ethokseen" (tavat) teki miehestä hyvän ja mahdollisti toimimisen kansalaisena tai hallitsijana. Koulutus ei sisältänyt varsinaisesti mitään taitoa tai taidetta, josta kreikkalaiset käyttivät nimitystä "banausos", koska kreikkalaiset eivät pitäneet sellaista kansalaisen arvon mukaisena. Sen sijaan siihen kuuluivat sellaiset asiat kuin oikeus (vapaus) ja ylevyys (kauneus). Paideiaan sisältyi kaikki kulttuuriperintö.


title: Paideia

text: Paideia on keskeinen antiikin aikaisen yhteiskunnan arvoihin liittyvä käsite ja keskeinen termi antiikin kulttuurin ymmärtämisen kannalta. Käsite tuli kreikkalaisen yhteiskunnan ytimeen 400-luvulla eaa. retoriikkaa ja käytännöllistä ajattelua korostaneiden sofistien ja filosofis-tieteellistä puolta korostaneiden filosofien (Sokrates, myöhemmin Platon, Aristoteles, jne.) myötä.


title: Paideia

text: Kreikkalaiset katsoivat paideian kuuluvan yläluokalle. Nuorisoa kasvatettiin ihanteiden mukaisesti. Jo muinaisajoista lähtien tähän kuului osana myös rakkaus, kun nuoria aristokraatteja kehotettiin pederastiseen suhteeseen niiden nuorten kanssa, joita he opastivat. Aristokraattinen ihanne oli "kalos kagathos", "kaunis ja hyvä". Myöhemmin ajatus on elänyt muun muassa ritarietiikassa ja englantilaisessa käsityksessä "gentlemanista", herrasmiehestä.


title: Paideia

text: Homeros kuvaa kreikkalaisten ja troijalaisten fyysisyyden ja urhoollisuuden ylivoimaisuutta "Iliaassa". "Odysseiassa" hän kuvaa myös mielen ja älyn ylivoiman tarpeellisena voittamiselle. Hyve ("arete") liittyi oleellisena osana heeroksena olemiseen ja oli välttämätöntä sodankäynnin onnistumiselle. Se oli kyky "hallita kädet ja pitää pää" vaaroja vastaan ja selvitä voittajana.


title: Paideia

text: Olympian kisat olivat saman ajattelutavan tuote. Sama mieliala nähdään myös siinä, kuinka kreikkalaiset levittivät ja kopioivat ainoastaan kirjallisuutta, joka katsottiin "parhaaksi", ja järjestivät kilpailuita runouden, tragedioiden ja komedioiden kirjoittamisessa.


title: Paideia

text: Kreikkalaiset katsoivat olevansa "kauneuden rakastajia" ja suuntautuivat paljossa estetiikkaan. He näkivät kauneutta luonnossa, ja yhtenä esimerkkinä on kultainen leikkaus (suunnilleen 1.6) ja sen toistuminen monissa asioissa. Kauneus ei ollut sellaisissa pintapuolisissa seikoissa kuin väri, valo tai varjo, vaan olemuksessa: rakenteessa, linjoissa ja suhteissa. Samaa tavoiteltiin kaikessa toiminnassa: paideiassa, arkkitehtuurissa, taiteessa, politiikassa ja psykologiassa.


title: Paideia

text: Rooman valtakunnassa paideia sai humanistisen sävyn. Cicerolle paideia tarkoitti koko ihmisyyttä, ja hänen vastineensa sanalle oli "humanitas". Kreikkalaisille paideia alkoi merkitä erottumista barbaareista. Tätä käytettiin myöhäisantiikin aikana myös kristityistä erottumiseen. Kun Gregorios Nyssalainen ja muut kristilliset ajattelijat sulattivat antiikin koulutusohjelman kristilliseen koulutukseen, ero hävisi. Klassinen koulutus säilyi erityisesti Itä-Roomassa sellaisenaan 600-luvulle saakka.


title: Paideia

text: Saksalais-amerikkalainen klassisisti Werner Jaeger käytti pääteoksessaan "Paideia. Die Formung des griechischen Menschen" (3 osaa, 1934) paideian käsitettä jäljittäessään kreikkalaisen ajattelun ja koulutuksen kehitystä Homeroksesta Demostheneeseen. Myös Mortimer Adler käytti paideian käsitettä arvostellessaan nykyaikaisia läntisiä koulutusjärjestelmiä, samoin Lawrence A. Cremin kirjoittaessaan yhdysvaltalaisen kasvatuksen historiasta.


title: Paideia

text: Paideia tunnetaan nykyään yleisimmin osana sellaisia sanoja kuin ensyklo"pedia" ja "peda"gogiikka. Sanan kreikkalainen kantasana, "paidia" () viittaa lapsiin.


title: Hellblazer

text: Hellblazer on DC Comicsin Vertigo-merkin alla julkaisema sarjakuvasarja. Se sijoittuu nykyaikaan, yliluonnollisuuksia sisältävään vaihtoehtomaailmaan ja sen päähenkilönä on eräänlainen nykyaikainen velho John Constantine. Sarjakuva on jatkunut vuodesta 1988.


title: Hellblazer

text: John Constantine-hahmon kehitti alun perin Alan Moore erääseen Rämeen olento-sarjan jaksoon. Alun perin Constantine oli Stingiä ulkonäöltään muistuttava, moraaliltaan kyseenalainen sadetakkiin pukeutuva nykyajan maagi ja seikkailija. Myös The Sandmanissa sivuosassa esiintyvälle hahmolle luotiin vuonna 1988 oma sarjakuvansa, Hellblazer, jonka käsikirjoittajana aloitti Jamie Delano ja piirtäjinä John Ridgway ja Dave McKean. Sarjakuvan nimeksi kaavailtiin ensin Hellraiseria, mutta kun samaan aikaan julkaistiin sarjakuvaan liittymätön Clive Barkerin samanniminen elokuva, nimi vaihdettiin.


title: Hellblazer

text: Hellblazer on tummasävyinen sarjakuva, jonka päähenkilö Constantine tekee "suuremman hyvän" periaatteella moraalisesti kyseenalaisia asioita, kuten manipuloi ihmisiä toimimaan tavoitteidensa eteen, luoviessaan taustalla käytävässä suuressa yliluonnollisessa konfliktissa. Constantine aiheuttaa välillisesti monen ystävänsä kuoleman, ja ystävät vainoavat häntä silloin tällöin ilmestyvänä äänettömänä haamujoukkona. Tämän ja muiden syiden vuoksi Constantine kärsii psyykkisistä tuskatiloista, joita yrittää lievittää alkoholilla vajoten toisinaan kadulla eläväksi rappioalkoholistiksi saakka.


title: Hellblazer

text: Keanu Reevesin tähdittämä elokuva Constantine (2005) perustuu löyhästi Hellblazeriin. Fanit ovat syyttäneet sitä päähenkilön muuttamisesta: sarjakuvissa Constantine on maailmaa kiertävä englantilainen, joka yrittää luovia puolueettomana Taivaan ja Helvetin välisessä sodassa, kun taas elokuvassa hän on Los Angelesiin asettunut amerikkalainen, joka selvästi asettuu Taivaan puolelle.


title: Hellblazer

text: Samannimisen elokuvan pohjalta julkaistiin myös Constantine-peli, joka seuraa löyhästi elokuvan tapahtumia.


title: Tim Ruskell

text: Tim Ruskell (s. 1956 Jokohama, Japani) on NFL-joukkue Seattle Seahawksin entinen toimitusjohtaja.


title: Tim Ruskell

text: Ruskell syntyi Jokohamassa, koska hänen isänsä oli siellä palveluksessa Yhdysvaltain armeijan tukikohdassa. Teini-iän Ruskell vietti Tampassa, Floridassa. Hän valmistui vuonna 1978 University of South Floridasta pääaineenaan viestintä.


title: NFL Draft

text: NFL Draft (virallisesti eli NFL:n vuosittainen pelaajavalintatilaisuus) on amerikkalaisen jalkapallon ammattilaisliiga National Football Leaguen jokavuotinen pelaajien värväys- ja valintatilaisuus, jossa NFL:n joukkueet valitsevat vuorotellen värväyskelpoisia amatööripelaajia pääasiassa Yhdysvaltojen eri yliopistoista.


title: NFL Draft

text: Valituksi tuleminen ei takaa pelaajalle automaattisesti paikkaa NFL-joukkueessa, ainoastaan sopimusneuvottelun ja näyttöpaikan ennen NFL-kauden alkua.


title: NFL Draft

text: Vaikka käsite NFL Draft on vaivatta käännettävissä englannista suomeksi, tavallisimmin tilaisuudesta käytetään suomeksi yleisnimitystä "NFL:n draft" tai "NFL:n yliopistodraft". Tässä artikkelissa säännönmukaisuuden vuoksi käytetään termejä "valintatilaisuus", "NFL:n draft" tai lyhyemmin "draft".


title: NFL Draft

text: NFL:n draft on järjestetty New Yorkissa vuodesta 1965. Kasvavan yleisösuosion takia tapahtumaa on jouduttu siirtämään yhä suurempiin tiloihin. Aikaisemmin valintatilaisuus on järjestetty muun muassa Madison Square Gardenissa ja Javits Centerissä. Vuoden 2006 valintatilaisuus järjestettiin ensimmäistä kertaa Radio City Music Hallissa. Yleisöliput ovat maksuttomia, mutta ne jaetaan yleisölle saapumisjärjestyksessä aamulla ennen ensimmäisen varauspäivän alkua. Vuonna 2010 NFL Draft muutettiin kolmipäiväiseksi siten, että ensimmäisen kierroksen varaukset tehtiin parhaaseen Yhdysvaltain itärannikon televisionkatseluaikaan torstaina, toinen ja kolmas varauskierros tapahtui perjantaina alkuillasta ja kierrokset 4–7 lauantaina aamupäivällä.


title: NFL Draft

text: Nykyään valintatilaisuus koostuu seitsemästä valintakierroksesta. Kullekin NFL:n 32 joukkueesta on määrätty vuoronumero perustuen edellisen NFL-kauden menestykseen: huonoimman voittoprosentin joukkue aloittaa jokaisen kierroksen ja Super Bowl -voittaja valitsee kierroksen viimeisenä. Saman voittoprosentin joukkueiden järjestys ratkaistaan sen mukaan, kuinka hyvät voittoprosentit heidän yhteisillä vastustajillaan oli edellisellä kaudella. Pudotuspeleissä samalla kierroksella pudonneiden joukkueiden järjestys ratkaistaan samalla tavalla.


title: NFL Draft

text: NFL:n draftissä ensimmäisenä varattu pelaajalle on tiedossa usein rahakkain pelaajasopimus, mutta muiden pelaajien sopimusten arvo on sidoksissa useisiin eri tekijöihin. Edellisen vuoden vastaavalla varausnumeroilla varatut pelaajat toimivat jonkinlaisena ohjenuorana, mutta myös pelipaikalla on merkitystä. Tavallisesti esimerkiksi pelinrakentajat allekirjoittavat arvokkaammat sopimukset kuin hyökkäyksen linjamiehet.


title: NFL Draft

text: Jokaisella joukkueella on oma edustajansa valintatilaisuudessa. Tilaisuuden edetessä jokaisella joukkueella on ensimmäisellä varauskierroksella viisitoista minuuttia aikaa ilmoittaa valintansa, toisella varauskierroksella kymmenen minuuttia ja kierroksilla 3–7 vain viisi minuuttia. Joukkueen edustajien on ilmoitettava kirjallisesti aikarajaan mennessä sen pelaajan nimi, jonka he haluavat valita. NFL:n komissaarin ilmoittaa pelaajan nimen ääneen yleisölle ja muille joukkueilla. Jos joukkue ei ilmoita mitään nimeä aikarajaan mennessä, varausvuoro ei siirry automaattisesti seuraavalle joukkueelle, mutta seuraavana valitseva joukkue voi jo ilmoittaa varauksensa nimen. Tällöin käytännössä kaksi joukkuetta voi kilpailla samastakin pelaajasta: se kumpi ehtii ilmoittaa pelaajan nimen ensin, saa etuoikeuden varata tämän.


title: NFL Draft

text: Valintatilaisuudessa on tavallisten varausten lisäksi jaettu 32 kompensaatiovarausta kierroksille 3–7. Näillä varauksilla hyvitetään joukkueita, joista on edellisellä kaudella lähtenyt enemmän vapaita agentteja kuin joukkueisiin on tullut. Kompensaatiovarausvuoroja joukkueet eivät voi vaihtaa keskenään ja ne jaetaan erityisellä kaavalla, jossa otetaan huomioon menetettyjen pelaajien palkka, suoritukset ja pelipaikan tärkeys. Esimerkiksi kakkospelinrakentajan menettänyt joukkue saattaa saada kompensaatiovarauksen kuudennelle kierrokselle, kun taas ykköslaitahyökkääjän menettänyt joukkue voi saada kompensaatiovarauksen jo kierroksella kolme tai neljä.


title: NFL Draft

text: Jos kompensaatiovarauksia jaetaan ennen valintatilaisuutta alle sallitun määrän (32), jäljelle jääneet varaukset jaetaan liigan heikoimmille joukkueille, jotka suorittavat valintansa ylimääräisellä kahdeksannella varauskierroksella.


title: NFL Draft

text: NFL:n valintatilaisuus on avoin kaikille amerikkalaisen jalkapallon pelaajille, jotka ovat valmistuneet high schoolista vähintään kolme vuotta aikaisemmin. Suurin osa valituista pelaajista on kuitenkin vastavalmistuneita yliopistopelaajia tai kolmannen vuoden yliopistopelaajia ().


title: NFL Draft

text: Valintatilaisuuteen voi osallistua myös pelaajia, jotka ovat pelanneet aiemmin muissa ammattilaisliigoissa, kuten Arena Football Leaguessa tai Kanadan liigassa CFL:ssä.